text:
«SAGLYK» DÖWLET MAKSATNAMASY: SAGDYN WE BAGTYÝAR DURMUŞYŇ HATYRASYNA
Soňky birnäçe ýyllaryň dowamynda dünýä ýurtlarynyň aglabasynda adam maýasyna ykdysady ösüşi çaltlandyrýan, oňa tizlik berýän güýç hökmünde garalmagynda uly many bar. Bu, ilkinji nobatda, saglygyň, bilimleriň, başarnyklaryň we ukyplaryň ýerlikli peýdalanylmagy netijesinde adamyň goşulan gymmaty döretmek häsiýetine eýedigi bilen baglanyşyklydyr. Şu nukdaýnazardan, hormatly Prezidentimiziň: «Adam kapitaly ykdysady ösüşleriň baş şerti bolup, jemgyýetiň esasy gymmatlygyny emele getirýär» diýen jümleleri onuň ykdysady öňe ilerlemeleri üpjün etmekde iteriji güýç bolup durýandygyna şaýatlyk edýär.
Milletiň saglygy islendik ýurduň durmuş ulgamynda ýeten derejesini häsiýetlendirýän hil görkezijileriň biri bolmak bilen, ol döwletiň ykdysady ösüşine hem öz gös-göni täsirini ýetirýändigi bilen ähmiýetlidir. Ykdysady kuwwatyny mundan beýläk-de artdyrmak isleýän ýurtlaryň, adat bolşy ýaly, adam maýasyny ösdürmeklige çalyşmaklary hut şu sebäpler bilen düşündirilýär. Şunda häzirki döwürde bilimler, başarnyklar bilen bir hatarda adam maýasynyň binýatlaýyn düzümleriniň biri hasaplanýan saglygy goramak işine dünýä döwletleriniň ünsleriniň güýçlenmeginiň ýöne ýerden däldigine göz ýetirmek bolýar.
Sebäbi islendik subýektiň ykdysady we durmuş işjeňliginiň binýadynda onuň fiziki we ruhy saglygynyň esasy orun tutýandygy nazara alynsa, onda adam saglygy baradaky aladanyň ýurduň durmuş-ykdysady ösüşi üçin ähmiýetiniň ýokarydygy öz-özünden düşnükli bolýar. Has takygy, dünýä ösüşiniň ýönekeý bolmadyk häzirki döwründe ýurdumyzyň bäsleşige ukyplylygyny ýokarlandyrmakda saglyk bilen baglanyşykly sebäpleriň ykdysady we durmuş ähmiýeti has-da artýar. Çünki adam saglygy zähmet potensialynyň möhüm hil görkezijileriniň biri bolmak bilen, milli ykdysady ösüşimiz köp babatda onuň derejesine bagly bolýar. Bu ýagdaý, öz gezeginde, ýurdumyzyň lukmançylyk hyzmatlary bazarynyň mundan beýläk-de giňeldilmegini, onuň köpugurly ösdürilmegini şertlendirýär.
Häzirki döwürde ýurdumyzda hormatly Prezidentimiziň baştutanlygynda kabul edilen «Saglyk» Döwlet maksatnamasynda göz öňünde tutulan çäreleriň tapgyrlaýyn durmuşa geçirilmegi, bir tarapdan, ilatyň ömrüniň dowamlylygynyň has-da ýokarlanmagyna, ahyrky netijede, zähmete ukyply ýaşyň artmagyna getirýär. Beýleki tarapdan, bu ugurda amala aşyrylýan özgertmeler raýatlarymyzyň lukmançylyk hyzmatlaryna bolan elýeterliligini ýokarlandyrmak üçin giň mümkinçilikleri açýar. Ýurdumyzyň saglygy goraýyş ulgamynda bu günki günde gazanylýan oňyn netijeleriň birnäçe şertleriň esasynda mümkin bolandygy aýratyn bellärliklidir. Hususan-da, ilatyň saglygyny goramak syýasatynyň üstünlikli amala aşyrylmagyny şertlendiren iki sany aýratynlygy görkezmek bolar: birinjiden, akademik, lukmançylyk ylymlarynyň we ykdysady ylymlaryň doktory, professor, lukman Prezidentimiziň baştutanlygynda halkynyň sagdyn we bagtyýar durmuşda ýaşamagyna gönükdirilen «Saglyk» Döwlet maksatnamasynyň oýlanyşykly alnyp barylmagy, ýagny ilatyň ýaşaýyş hilini üpjün etmekde möhüm hasaplanýan bu ulgamyň maksatnamalaýyn esaslarda ösdürilmegi bilen aýrylmaz baglanyşyklydyr. Şunda giň möçberli özgertmeleri amala aşyrmak üçin ýurdumyzda kuwwatly maddy binýadyň döredilendigi hem guwanarlykly ýagdaýdyr. Ikinjiden, adam saglygynyň köptaraply häsiýeti ýurdumyzyň saglygy goraýyş ulgamyny, şypahana-bejeriş düzümini yzygiderli kämilleşdirmek, köpçülikleýin bedenterbiýe-sagaldyş hereketini işjeňleşdirmek, sagdyn durmuş ýörelgelerini ornaşdyrmak bilen bagly meseleleriň utgaşykly çözülmegini şertlendirdi. Bu ugurda halkara hyzmatdaşlygyň giňeldilmegi, Bütindünýä saglygy goraýyş guramasy, Ýewropanyň hem-de beýleki ýurtlaryň öňdebaryjy lukmançylyk merkezleri bilen hyzmatdaşlyk bu möhüm pudagyň mümkinçiliklerininiň giňden ulanylmagyna ýardam edýär.
Türkmenistanda amala aşyrylýan durmuş syýasatynyň çäklerinde dünýä ülňülerine laýyk gelýän täze saglyk maksatly binalaryň gurlup ulanylmaga berilmegi, paýtagt şäherimizde we welaýat, etrap merkezlerinde lukmançylyk ylmynyň soňky gazananlary bilen enjamlaşdyrylan saglyk merkezleriniň gurulmagy, sport mekdepleriniň, stadionlaryň ulanylmaga berilmegi ilatyň ýaşaýyş hiliniň ýokarlanmagyna ýardam berýän şertlerdir. Saglygy goraýyş we derman senagaty işgärleriniň güni mynasybetli «Awaza» milli syýahatçylyk zolagynda täze şypahananyň, Mary welaýatynda Çagalar hassahanasynyň, Lebap welaýatynda Köpugurly hassahananyň we Ýokanç keseller hassahanasynyň açylyp, ulanylmaga berilmegi ýurdumyzda durmuşa geçirilýän özgertmeleriň oňyn netijelerinden nyşan. Hususan-da, häzirki döwürde sebitleriň mümkinçiliklerini ykdysady ösüşlerimiziň çeşmesine öwürmek wezipesinden ugur alnyp, amala aşyrylýan döwlet syýasatynyň çäklerinde «Awaza» milli syýahatçylyk zolagyny depginli ösdürmeklige uly üns berilýär. Hazarýaka sebitinde «Awaza» şypahanasynyň we akwaparkyň açylmagy munuň aýdyň subutnamasydyr. Şunuň bilen baglylykda açylyp, ulanylmaga berilýän täze saglyk we dynç alyş merkezleriniň hyzmatlaryndan ildeşlerimiziň giňden peýdalanmaklary ilatyň dynç almaga bolan islegleriniň köpçülikleýin häsiýete eýe bolýandygyny görkezýär. Häzirki döwürde jemgyýetde abadançylygyň ýokary derejesiniň gazanylmagy, ýagny ilatyň ýaşaýyş derejesiniň ýokary bolmagy, zähmet rugsadynyň dowamlylygynyň artdyrylmagy işjeň dynç alyş (rekreasion) hyzmatlarynyň giň görnüşleriniň hödürlenmegine şert döredýär. Şunda ýurdumyzda iri maksatnamalary amala aşyrmagyň esasynda döredilýän durmuş-medeni şertler raýatlaryň ruhy islegleriniň ýokary derejede kanagatlandyrylmagyny üpjün etmek bilen, olar milli ykdysadyýetimiziň ösen derejesine hem şaýatlyk edýär.
Milli ykdysadyýetimiziň durmuş ulgamynyň pudaklarynyň arasynda ilatyň işjeň dynç almagy bilen baglanyşykly düzümine möhüm orun degişlidir. Ykdysady taýdan ösen döwletleriň tejribesinden görnüşi ýaly, ilatyň ýaşaýyş derejesiniň ýokarlanmagy bilen raýatlaryň sarp ediş çykdajylarynyň düzüminde dynç almak we boş wagtyňy guramak bilen baglanyşykly çykdajylaryň paýy artýar. Häzirki döwürde rekreasion hyzmatlaryny sarp etmegiň dünýä möçberinde ýewropa ýurtlarynyň paýy örän uly bolup, ilatyň jemi sarp edýän harytlarynyň we hyzmatlarynyň düzüminde bu hyzmatlaryň paýy Awstriýada – 8,9%, Norwegiýada – 6,7%, Şweýsariýada – 5,6%, Germaniýada – 3,7% deňdir. Şunuň bilen baglylykda häzirki döwürde işjeň dynç almak üçin ýurdumyzda ýeterlik derejede amatly şertleriň döredilendigi aýratyn bellärliklidir. Geografiki ýerleşişi boýunça Türkmenistan dürli landşaftlar, ösümlik we haýwanat dünýäsi, amatly tebigy-howa şertleri, ekologik taýdan arassa Hazar deňziniň kenary bilen tapawutlanýar. Bu şertler «Awaza» milli syýahatçylyk zolagynda işjeň dynç alyş toplumynyň ösdürilmegine öz oňyn täsirini edýär.
Işjeň dynç alyş mümkinçilikler özara baglanyşykly bolan tebigy, sport-syýahatçylyk, sagaldyş-bejeriş we durmuş-medeni ulgamlardan ybarat bolup, bu ulgam beýleki pudaklar, ýagny oba hojalygy, azyk senagaty, ulag we aragatnaşyk, söwda we jemgyýetçilik iýmiti bilen içgin aragatnaşykda hereket eden ýagdaýynda bitewülik häsiýetine eýe bolýar. Ýurdumyzda işjeň dynç alyş toplumlaryň döredilmegi we ösdürilmegi diňe bir adam saglygynyň we işe ukyplylygynyň dikeldilmegini şertlendirmän, eýsem, ilatyň medeni-aň bilim islegleriniň kanagatlandyrylmagyna mümkinçilik berýändigi, şeýle-de ilatyň boş wagtyny netijeli guramaga döwlet tarapyndan uly goldaw berilýändigi bilen hem ähmiýetlidir. Mundan başga-da täze desgalaryň işe girizilmegi ilatymyzyň iş bilen üpjünçilik derejesiniň ýokarlanmagynda öz aýdyň beýanyny tapýar.
09.08.2018 - «Türkmenistan» gazeti


c: text/html

text:
Aktual Analiz 14
Russiýa bilen günbataryň arasynda başdan geçirilýän dartgynlyk dowam edýärkä Türkiýe deňagramly syýasat alyp barýar.
Britaniýadaky ozalky rus içaly Sergeý Skripalyň we gyzy Ýuliýanyň myşsa gazy bilen zäherlenmeginden soň hususan anglo-sakson blok hökmünde atlandyrylýan ABŞ we Britaniýa, umuman bolsa günbatar ýurtlary bilen Russiýanyň arasynda düýpli dartgynlyk ýüze çykdy. Britaniýanyň gönükdirmeginde hüjümiň aňyrsynda Russiýanyň durýandygyny öňe süren ýurtlar reaksiýalaryny rus diplomatlaryny ýurtdan çykarmak bilen görkezdiler. Russiýa görkezilýän reaksiýalaryň çäginde 25 ýurt jemi 140 rus diplomatyny ýurtdan çykardy. Rus Daşary işler ministrligi bolsa habarlaryň nädogrydygyny beýan edip, Skripal wakasy sebäpli iňlis ýörite güýçlerini we iňlis howpsyzlyk gullugyny günäkärledi. Döwletlerden garaşsyz, halkara guramalar taýdan ser salanymyzda bolsa NATO gönüden Russiýa garşy syýasat alyp bardy. NATO agza ýurtlardan biri bolan Türkiýe bolsa başdan geçirilen hüjümi ýazgardy, emma Russiýany gönüden günäkärlemedi we rus diplomatlaryny ýurtdan çykarmady.
Syýasat, Ykdysadyýet we Jemgyýet Gaznasy SETA-nyň ylmy barlagçysy, ýazyjy Ahmet Ajunyň mesele boýunça synyny dykgatyňyza ýetirýäris.
Russiýa bilen günbatar ýurtlarynyň arasyndaky Skripal dartgynlygy “Sowuk uruş” döwrüni ýada salýan hem bolsa, dünýäniň täze konýenkturasynda Sowuk uruş barada aýtmak mümkin däl. Russiýanyň özüne ýakyn durýan ýurtlardan emele gelýän blok döredip, günbatar bloguna garşy uruş yglan etjekdigini pikirlenmek hakykata laýyk gelmez. Russiýanyň Krymy özüne birikdirmegi, Ukraina meselesi bilen dartgynlaşan rus-günbatar gatnaşyklary, ykdysady söweş derejesine baryp ýeten ykdysady sanksiýalar iki tarapyň arasyndaky dartgynlygy möwjetdi. Soňky Skripal wakasy bolsa dartgynlygy alawlandyran soňky hadysa hökmünde analiz edilip bilner. Emma günbatar dünýäsiniň içerki çaprazlyklary we Germaniýanyň başda durmagynda käbir ýurtlaryň Russiýa has parasatly çemeleşýändigi hem ünsden düşürilmeli däl.
Russiýa bilen günbataryň arasynda başdan geçirilýän dartgynlyk dowam edýärkä Türkiýe deňagramly syýasat alyp barýar. Türkiýe özüni bir tarapa berkitmezden, öz milli bähbitlerini ileri tutýan pozisiýa eýeleýär. Skripal wakasyna baglyklykda Türkiýe we NATO taýdan günbatarly hyzmatdaşlary bilen arkalaşýar, emma rus diplomatlaryny ýurtdan çykarman Russiýa bilen diplomatik dartgynlygyň öňüni alýar. Şeýlede Türkiýe öz milli bähbitlerine laýyklykda Akkuýu atom elektrik stansiýasynyň gurluşygyna Prezident Erdogan bilen Putin badalga berdi. Akkuýu atom bekedi 4 reaktordan ybarat bolar we birinji reaktor 2023-nji ýylda ulanmaga beriler. Akkuýu atom bekedi jemi 4800 mw elektrik toguny öndürip, Türkiýäniň sarp edýän elektrik togunyň 10 göterimini üpjün eder.
Şol bir wagtda Russiýa bilen bilelikde Türk akymy taslamasyny dowam etdirýän we birinji tapgyrda Russiýadan Türkiýä, ikinji tapgyrda bolsa Balkan ýurtlaryna tarap uzap gitjek turba geçiriji taslamasynyň gurluşygy dowam edýär. Türkiýäniň iş ýüzüne geçirýän beýleki energiýa taslamalary bilen birlikde Türk akymy Türkiýäni energiýa merkezine öwürmek taýdan iňňän möhüm.
Emma Türkiýe hyzmatdaşlygyny diňe bir Russiýa bilen däl, şol bir wagtda-da ÝB-ne agza ýurtlar we ABŞ bilen hem ösdürmek isleýär. Şeýlelikde Russiýadan S-400 howa goranyş ulgamyny almak barada ylalaşyga gol goýan Türkiýe, şol bir wagtda NATO agza ýurtlardan hem Howa goranyş ulgamlaryny almak üçin gepleşikler geçirýär. Şeýle-de üçünji Howa goranyş ulgamy hökmünde Türkiýe Fransiýa we Italiýa bilen bilelikdäki önümçilik üçin alynky ylalaşyga gol çekişdi. Türkiýe bulardan başga-da F-35 kysymly harby uçaryň öndürilmegine uly goşant goşýar.
Emma Türkiýäniň NATO-daky hyzmatdaşlary bilen FETÖ we PKK/ÝPG meselesindäki düşnüşmezligi dowam edýär. Şol bir wagtda-da Russiýa bilen Krym, Ukraina we Guta meselelerinde ylalaşmaýan Türkiýe deňagramly daşary syýasat alyp baryp, milli bähbitlerini goramak isleýär.

robotstxt: allowed

filter: keep


text:
Munuň özi soňky 50 ýylyň dowamynda Kuba sapar etmek meselesinde girizilen çäklendirmeleriň ilkinji gezek ýeňilleşdirilmesi hökmünde alamatlanar.
Birleşen Ştatlaryň hökümet resmileri bu täze ýeňilleşdirmeleriň Waşingtonyň Kuba garşy girizen söwda gadagançylyklaryna täsir etmejekdigini aýdýarlar.
Olaryň aýtmaklaryna görä, täze düzgünler Kuba barmak isleýän studentleriň, mugallymlaryň we ylmy spesialistleriň bu ýurda sapar etmek mümkinçiliklerini ýeňilleşdirer.
Geçen ýyl prezident Obamanyň gol çeken karary netijesinde Birleşen Ştatlarda ýaşaýan kubalylaryň öz ata watanlaryna sapar etmek we ol ýerdäki öz dogan-garyndaşlaryna pul ibermek düzgünleri has ýeňilleşdirilipdi.


text:
Hemmämize mälim bolşy ýaly, 21-nji iýulda Saglygy goraýyş we derman senagaty işgärleriniň güni uly şatlyk-şowhun bilen bellenip geçilýär. Bu baýramçylygyň şol günde bellenilmeginiň sebäbi hem, 21-nji iýulda «Saglyk» döwlet maksatnamasy kabul edildi. Şonuň bilen baglylykda Saglygy goraýyş we derman senagaty işgärleriniň gününe bagyşlanyp, dürli medeni çäreler guralýar, täze döwrebap saglyk merkezleri paýtagtymyz Aşgabatda hem-de welaýatlarda gurlup ulanylmaga berilýär.
Şu ýyl hem täze desgalaryň açylyp, ulanylmaga berilmegi göz öňünde tutulýar. Ol merkezlerde hem döwrebap, ýokary hilli lukmançylyk enjamlary ornaşdyrylyp, halkyň sagdyn bolmagy üçin ähli amatly şertler döredilýär. Ýakynda Mary şäher iç keselleri hassahanasynda Saglygy goraýyş we derman senagaty işgärleriniň güni mynasybetli «II saglygy—Watan bagtyýarlygy» atly maslahat geçirildi. Maslahaty Türkmenistanyň Agrar partiýasynyň welaýat, şäher komitetleri welaýat saglygy goraýyş müdirligi we Türkmenistanyň Kärdeşler arkalaşyklarynyň welaýat birleşmesi bilen bilelikde gurady.
Onda TAP-nyň Mary şäher komitetiniň başlygy Güljemal Nazarowa, şäher komitetiniň hünärmeni Gaýgysyz Magtymow, welaýat saglygy goraýyş müdirliginiň baş hünärmeni Bahar Kakalyýewa dagy çykyş etdiler. Olar öz çykyşlarynda ýurdumyzda saglyk ulgamynda hormatly Prezidentimiz tarapyndan geçirilýän düýpli özgertmeler we alnyp barylýan işler barasynda durup geçdiler. Türkmenistan Watanymyzda adam saglygyny goramakda olaryň sagdyn ýaşamagy ugrunda bimöçber aladalaryň edilýändigi, «Il saglygy—ýurt baýlygy» diýen jümlä eýerilip, eziz Diýarymyzda adam saglygynyň iň ileri görülýän zatlaryň birdigi hakynda nygtap geçdiler.
Mary şäher iç keselleri hassahanasynyň bölüm müdiri Çarymyrat Annamuhammedow öz çykyşynda lukmanlaryň adam saglyny goramakda elinden gelen kömeklerini gaýgyrmaýandygyny, hassahana gelýän adamlaryň güler ýüz bilen garşy alnyp, näsaglara uly höwes bilen bejergi berilýändigini uly buýsanç bilen belledi.
Maslahatyň ahyrynda oňa gatnaşyjylaryň ählisi milli Lidermize alkyş sözlerini aýtdylar. Eziz Diýarmyzda saglyk ulgamyny ösdürmekde şeýle mümkinçilikleri döredip berýän mähriban Arkadagymyzyň janynyň sag, ömrüniň uzak, il-ýurt bähbitli alyp barýan işleriniň mundan beýläk-de rowaç bolmagyny arzuw etdiler.
Şemşat Saýlyýewa,
“Maru-şahu jahan” gazetiniň habarçysy.


text:
Türkmenistanyň Bilim ministrliginiň Dil merkezinde üç aýlyk dil we kompýuter kurslarynyň tölegleri birden üç esseden hem köp ýokarlandyrylyp, 150 manatdan 500 manada çykaryldy.
Azatlyk Radiosynyň ýurt içindäki çeşmeleriniň tassyklamagyna görä, bu barada çagalary agzalýan merkezde dil ýa-da kompýuter kursuna gatnaýan ene-atalara şu ýylyň soňky çärýegi üçin okuwlar başlandan tas bir aý soň, ýagny mundan iki-üç gün ozal duýdurylypdyr.
“Çagalary şol merkeze gatnaýan ata-enelere jaň edip, ýa-da olaryň käbirleriniň Dil merkezine çagyryp, 2017-nji ýylyň soňky iki aýy üçin ýene-de 350 manat tölemelidigini aýdypdyrlar hem-de mundan beýläk tölegleriň her 3 aý üçin 500 manat, tutuş ýyl üçin 2000 manat bolýandygyny aç-açan aýdypdyrlar. Deňeşdirmek üçin öň 1 ýyla 600 manat tölenen bolsa, indi 2000 manat tölemeli. Aratapawut 1400 manat bolýar” diýip, aşgabatly synçy we ýazyjy Amanmyrat Bugaýew çagalary gürrüňi edilýän Dil merkezinde okaýan ene-atalaryň ençemesine salgylanyp gürrüň berdi.
Onuň sözlerine görä, öňki türkmen-türk uniwersitetiniň okuw jaýynda ýerleşýän hökümete degişli Dil merkeziniň resmileri ene-atalary tölegleri getirmedik çagalaryň sapaklara goýberilmejekdigi barada hem duýdurypdyrlar.
“Ata-enelere 1-nji noýabra çenli ol tölegi tölemeseňiz, onda çagalaryňyzy mekdebe getiribem oturmaň diýipdirler. Awtomatik usulda okuwdan çykarýarys diýipdirler” diýip, Bugaýew belledi.
Aýdylmagyna görä, Dil merkeziniň resmileri okuw tölegleriniň duýdansyz ýokarlandyrylmagynyň sebäpleri barada jikme-jik maglumat bermegi talap eden ene-atalara munuň “ýokardan berlen görkezmedigini” aýtmak bilen çäklenýärler.
“Ýöne has köp maglumat soraýan, ‘Näme üçin beýle bolýar? Muny esaslandyryň’ diýen ene-atalara ‘Tölemegiň kyn görýän bolsaň, honha çagaň alda gidiber’ diýip, auditoriýa tarap ellerini uzadýarmyşynlar” diýip, Bugaýew ene-atalara salgylanyp gürrüň berdi.
Belläp geçsek, bu Dil merkezinde daşary ýurt dilleriniň ençemesi, şol sanda iňlis, fransuz, nemes, arap, hytaý, ýapon dilleri günüň dowamynda – irdenki, öýlänki we agşamky kurslar esasynda çuňlaşdyrylan görnüşde öwredilýär.
Käbir ýerli synçylaryň we ata-eneleriň aýtmagyna görä, mekdeplerde we ýokary okuw jaýlarynda berilýän bilimiň, daşary ýurt dilleriniň öwrediliş derejesiniň pesligi sebäpli, agzalýan Dil merkezine mekdep okuwçylary bilen bir hatarda, ÝOJ-laryň studentleriniň we daşary ýurtlara söwda-satyk üçin sapar edýän raýatlaryň ýüzlerçesi hem uly gyzyklanma bildirýärler.
Ýatladyp geçsek, bu türkmen häkimiýetleriniň okuw tölegleriniň gymmatladylmagy bilen baglanyşykly girizen iň soňky çäresidir.
Geçen hepdäniň ahyrynda Azatlygyň ýerli çeşmeleri bilen söhbetdeş bolan ene-atalaryň ençemesi paýtagt boýunça mugt bilim berýän we iňlis dili boýunça ýöriteleşdirilen 7-nji, 16-njy hem-de 27-nji mekdepleriň 1-nji noýabrdan başlap tölegli ediljekdigi barada mekdep ýolbaşçylarynyň özlerini duýdurandygyny gürrüň berdiler.
Şol bir wagtyň özünde, Aşgabadyň Parahat-1 etrapçasynda ýerleşýän we “Estetika mekdebi” diýlip atlandyrylýan ýöriteleşdirilen sungat mekdebinde bolsa, 1-nji noýabrdan başlap okuw tölegleriniň ýokarlandyrylyp, onuň bir aýlyk töleginiň 12 manatdan 75 manada çykaryljakdygy habar berildi.
Mundan öň, ýagny oktýabr aýynyň 9-10-y aralygynda çagalar baglarynyň aýlyk tölegleri hem, paýtagtda 10 manatdan, welaýatlarda 8 manatdan 80 manada ýokarlandyryldy.
Galyberse-de, şu ýylyň iýul aýynda türkmen metbugatynda Türkmenistandaky ýokary okuw jaýlarynyň käbir fakultetlerinde okuwlaryň tölegli görnüşe geçiriljekdigi yglan edildi.
Bularyň ählisi, dünýäde energiýa bahalarynyň aşaklamagy netijesinde Türkmenistanyň öz garaşsyzlygyna eýe bolany bäri iň agyr ykdysady krizisi başdan geçirýändigi aýdylýan döwre gabat geldi.
Sözümiziň ahyrynda bellesek, Azatlyk Radiosy ýokarda gürrüňi edilen meseleler dogrusynda, Türkmenistanyň Bilim ministrligi we Dil merkezi bilen habarlaşanda, bu maglumatlary tassyklatmak ýa-da inkär etdirmek başartmady.


text:
Barada
Oxford Global Languages programmasy näme?
Oxford Global Languages (OGL) dünýä dilleriniň 100 sanysy üçin leksikografiki resurslary döretmek we olary onlaýn elýeterli etmek maksady bilen OUP tarapyndan ýola goýlan esasy başlangyçdyr. Ilkinji gezek, dili gürleýänler, öwrenýänler we kämilleşdirýänler üçin arabaglanyşyk gurlan ýeke-täk ýerde örän köp dürli diller üçin köp möçberde ýokary hilli leksiki maglumat ulgamlaýyn görnüşde dörediler, ýygnalar we elýeterli ediler. Programmanyň maksady dünýäniň ýüzündäki millionlarça adamyň öz dillerinde sanly formada, websaýtlarda, programmalarda, şeýle hem, ençeme dürli gurallarda we hyzmatlarda material taýýarlap, şol adamlaryň tejribesini täzeçe özgertmeklik bolup durýar.
OGL başlangyjy şulardan ybarat bolar:
- Ýaşaýan diller, şol sanda olaryň wariantlary we şiweleri üçin häzirki günde hakyky ulanylýan görnüşinde ýazga geçirip material taýýarlamak.
- Elýeterli, arabaglanyşykly we gaýtadan ulanyp bolýan dil maglumatynyň ägirt uly goruny döretmek bilen, dil resurslaryna global giriş mümkinçiligini ýokarlandyrmak.
- Dünýä dillerini gaýtadan janlandyrmak we goldamak üçin täze sanly gurallary hem-de resurslary işläp düzmek üçin mümkinçilikleri döretmek.
- Diller barada habarlylygy, şeýle hem jemgyýetçilik duýgusyny tutuş dünýäde artdyrmak.
Haýsy diller degişli bolar?
OGL iň azyndan jemi 100 dili özünde jemlemegi maksat edinýär we biz muny gazanmak üçin ençeme ýylyň zerur boljakdygyna düşünýaris. Häzirlikçe biz OGL ýörelgelerini görkezmek we çaklamalarymyzy iş ýüzünde synamak üçin, hersiniň sanly elýeterlik derejesi tapawutly bolan birnäçe sebite degişli we örän tapawutlanýan on sany dil bilen işe başladyk. Geljekde biz dürli dilleri, şol sanda ýeterlik derejede global we sanlaýyn açylyp görkezilmedik dilleri goşmaga dowam ederis.
Oxford Global Languages özüniň ilkinji iki dil saýtyny, ýagny zulu we demirgazyk soto dillerindäki saýtlaryny 2015-nji ýylda işe girizdi, ilkinji ýylyň dowamynda ýene 10 dil goşuldy, öňümizdäki birnäçe ýylyň dowamynda hem ýene ençeme dil goşular.
Has giňişleýin öwrenmek isleýärsiňizmi?
Köpçülik işine gatnaşmak
Biz janly sözlükleri döretmek üçin ýerli dil köpçülikleri bilen ýakyndan işleşýäris. Biziň ulanyjylar babatdaky maksadymyz olaryň öz dillerine degişli resurslary goldamaga we kämilleşdirmäge gatnaşýandyklaryny duýmaklaryny gazanmak bolup durýar.
Innowasiýa
OGL biziň global sözlükler programmamyzyň giň gerimini we elýeterligini sanly innowasiýa babatdaky OUP däpleri bilen birleşdirýär.
Maksadymyz
Oxford uniwersitetiniň bölümi hökmünde, OUP öz neşirleriniň kemsiz kämilligi arkaly bilimi we öwrenmekligi ýaýratmagy maksat edinýär.
Bellik: Bu websaýtdaky leksik maglumat binýady ilkibaşda iňlis dilini öwrenýän türkmenler üçin Oxford Essential Dictionary hökmünde “Oxford University Press - English Language Teaching” tarapyndan 2017-nji ýylda neşir edildi we OUP ELT tarapyndan ylalaşylyp, şu ýere goşuldy. © Oxford University Press 2017.
Eýýäm başladylan dilleri görüň we öz diliňizi yzarlaň


text:
Dost-Doganlygyň Taryhy
XVI ASYR DIWAN EDEBIÝATYNYŇ WEKILI MÄHRI HATYN
XV asyr, Osman imperiýasynyň medeni we jemgyýetçilik–ykdysady taýdan galkynyşynyň pajarlap ösen döwri hasap edilýär. XV asyrda emele gelen döwleti dolandyryşyň düzgün tertibi we ykdysady taýdan ýetilen abadançylyk, tebigy ýagdaý hökmünde edebiýata hem öz täsirini etirýär.
Şonuň üçin hem şu gepleşigmizde, XV asyrda ýaşap geçen, diwan edebiýatynyň zenan wekili, Mähri Hatyn we onyň gazallary hakynda gürüň etmegi makul bildik.
Mähri Hatyn, Amasyada, II–nji Baýazidiň öz töweregine ýygnan edebiýatçylarynyň biridir. Diwany häzirki günlerimize hem gelip ýeten ilkinji zenan şahyr bolan Mähri Hatyn, sada dilde we tüýs ýürekden ýazan şahyr hökmünde tanalýar. Edil şol bir wagtyň özünde hem Mähri Hatyn, diwan edebiýatynyň wekilleriniň arasynda iň köp gazal ýazan şahyryň biridir. Mähri Hatynyň ýazan gazallary, türk klasiki edebiýatynda gazallaryň arasynda bar bolan görnüşleri anyklamakda ýol görkeziji bolup durýandygy üçin wajyp orun tutýar.
Fatih Soltan Mehmed ýaly, onuň şazadalary, Jem Soltan we II–nji Baýazid hem özleriniň töwereklerinde sungat işgärleriniň birleşmegi üçin özüne çekiji merkezleri döredip, öňden gelýän däbi dowam etdiripdirler.
Soltan II–nji Baýazid, hem şazada bolan wagty hem–de patşa bolan döwri, kakasy tarapyndan ýöredilen däp–dessury dowam etdiripdir. Şol döwürdäki alym we şahyrlary goldap, gorapdyr.
II–nji Baýazid, Amasýada şazada bolan wagty, öz töweregine, şahyrlary ýygnamaga başlapdyr. Şahyrlaryň agramly bölegi şol wagtlar onuň ýanynda resmi taýdan haýsy hem bolsa belli bir wezipä bellenilipdir. Şazadanyň köşgünde iň uly abraýa eýe bolan Hatemi lakamy bilen goşgy ýazan Müeýýed–zade Abdurraman Çelebiden başga hem Zeýnep Hatyn we Mähri Hatyn şazadanyň töweregindäkiler bilen onuň gurnaýan söhbetlerine gatnaşypdyrlar.
Mähri Hatyn 1456–1460–njy ýyllarda Amasyada eneden bolýar. Ady hem Mähri, lakamy hem Mähri bolupdyr. Kakasy Belaýy lakamy bilen şygyr ýazan Kady Hasan Amasýewi eken. Şazadalaryň eden tagallalary netijesinde medeniýet we sungat merkezine öwrülen Amasyada ösüp ýetişýär. Daş–töweregini gurşap alan hoşniýetlilik we medeniýetiň döreden oňaýly ýagdaýlaryndan peýdalanyp edebiýat we din ugrundan özüni ösdürip ýetişdirýär.
Ýazan şygyrlary bilen ýaňy–ýaňy tanalmaga başlan wagty şazada II–nji Baýazidiň ünsüni özüne çekýär we onuň töweregindäki şahyrlaryň arasyna goşulýar. Mähri Hatyn özüniň şöhratyna, II–nji Baýazidiň töwereginde ýygnanan edebiýatçylaryň arasyna goşulandan soň eýe bolýar.
Mähri Hatyn ýaş wagty örän owadan, mylaýym söhbetdeş, biraz hem bolsa wäşi, edil şonuň ýaly hem arassa, ahlakly we özüne erk edip bilýän zenan maşgala hökmünde bellenilip geçilýän taryhy çeşmelere gabat gelmek bolýar. Öz döwründe erkekler bilen bile şygyr we aýdym–saz mejlislerine goşulyşmagy, şol döwürde gaty bir halanyp hem barylmaýar eken. Şol sebäpden hem onuň ady, yşgy–söwda babatynda, mejlislere bile gatnaşýan adamlaryndan Müeýýed–zade Abdurrahman Çelebi, Sinan Paşanyň ogly Iskender Çelebi we Güwähi ýaly adamlar bilen bile bolýandygy hakynda gep–gürüňler çykmaga başlapdyr. Hem ýüzüniň owadanlygy hem–de ahlak taýdan arasa bolandygy sebäpli onuň bilen durmuşyny birleşdirmek üçin oňa hyrydar çykan köp bolan hem bolsa, şol aýdylýan zatlar sebäpli hiç wagt durmuşa çykmandyr.
Mähri Hatyn 1512–nji ýyldan soň, belki hem 1514–nji ýa–da 1516–njy ýyllarda 50–60 ýaşlarynda wagty, Amasyada aradan çykypdyr. Atasy Pir Süjaaddin Ilýasyň mazarynyň ýanynda jaýlanypdyr.
Şazadalaryň şäheri hökmünde tanalýan Amasýa, klassiki türk şygrynyň ilkinji zenan şahyrlaryny ýetişdiren şäher jähtinden hem tanalýar. Ýokarda agzalyp geçilen we öz zamanasynyň medeniýetli ynsanlary bolan şol zenan şahyrlar Zeýnep Hatyn we Mähri Hatyndyr. Zeýnep Hatynyň Fatih Sultan Mehmede özüniň diwanyny berendigi hakynda käbir gürüňler bar hem bolsa, onuň agzalyp geçilýän şol diwany biziň günlerimize çenli gelip ýetmändir. Şol sebäpden hem Mähri Hatyn, şu günkü günde elimizde diwany bar bolan ilkinji zenan şahyr hasap edilýär.
Şygyrlaryny sada, akgöwünli we yşky–liriki usulda ýazan Mähri şahyr, şygyrlarynyň agramly böleginde “olasyn” redifli gazal görnüşinde ýazypdyr.
Gamzaň oky, aşyklaryň synasyny müň diler,
Hanjar bolsa ýa şonça bor ýa bolmaz.
Ol saçy sünbül kimin, ýüzi dolan aýa meňzäne,
Ýaňagy läle kimin, dodagy gyrmyza saglyk ýaraşar.
Ol gözeller içre deňi taýy bolmadyk,
Näzeninler içre taýsyz gözele saglyk ýaraşar.
Imdi Mähri bu kelamy janu dilden dowam et,
Ol saçy sünbül kimin, ýüzi dolan aýa saglyk ýaraşar.
diýip gazallarynda gözelligi wasp eden şahyr, Mähri Hatyn, diwan edebiýatynyň görnükli wekillerinden biri bolan hem bolsa, zamanasynda şahsyýeti, özüni alyp barşy bilen baglanşykly teýeneli we tankydy sözlere duçar bolşy ýaly, özi dünýäden ötenden soňraky ýyllarda hem şygyrlary tankydy nukdaý nazardan seljerilmäge başlanýar. Diwany biziň günlerimize gelip ýetendigi üçin Mähri Hatynyň Diwany tankydy bellikleri bilen birlikde, 1967–nji ýylda, Ýe. I. Maştakowa tarapyndan, Mähri Hatyn Diwany ady bilen Moskwada çap edilýär.


text:
Türkmenistan Orsýetden spirtli içgileri iň köp import edýän dört ýurduň hataryna girýär, diýip “Kaspiý täzelikleri” neşri habar berýär.
Maglumata görä, bir ýylyň dowamynda Orsýetden Türkmenistana sekiz million tonnadan gowrak alkogol iberilipdir.
“Orsýetde etil spirtiniň eksporty we importy” atly hasabata laýyklykda 2015-nji ýylyň iýulyndan 2016-njy ýylyň iýunyna çenli Orsýetden eksport edilen arassa etil spirtiniň eksportynyň möçberi 64 müň tonna barabar bolupdyr, diýlip Orsýetiň media maglumatlarynda RBK we “BusinesStat” agentliklerine salgylanyp, habar berilýär.
Orsýetiň spirt eksportynyň esasy böleginiň Findlýandiýanyň paýyna düşýändigi(19,30 müň tonna), yzýany Türkiýäniň (10,03 müň tonna), Latwiýanyň (9,98 müň tonna) we Türkmenistanyň barýandygy (8,09 müň tonna) maglumatda aýdylýar.
Orsýetde spirtiň ortaça bahasyna görä, bir kilogrammyň 0,70 dollara durýandygy maglumatda bellenýär.


text:
Ak bugdaý etrap merkezi kitaphanasynda «Geçmişi beýik, geljegi röwşen Watanym» atly bäsleşigiň etrap tapgyry geçirildi. Türkmenistanyň Medeniýet ministrligi hemde Türkmenistanyň Kärdeşler arkalaşyklarynyň Milli merkezi tarapyndan kitaphana şahamçalaryň arasynda yglan edilen bäsleşigiň bu tapgyry uly gyzyklanma döretdi. Oňa etrabymyzyň merkezi kitaphanasynyň kitaphana şahamçalary gatnaşdy.
Berkarar döwletimiziň bagtyýarlyk döwründe türkmen medeniýetiniň dürli ugurlarynyň ösüşini wagyz etmek, kitaphanalarda saklanýan ruhy gymmatlyklarymyza aýawly garamakda we geljekki nesillere ýetirmekde alnyp barylýan işleri kämilleşdirmek, okyjylary kitaphana çekmegiň döwrebap usullaryny kesgitlemek, kitaphananyň habar beriş çeşmeleriniň peýdalanylyşynyň ýollaryny ösdürmek, halkymyzyň milli aňyýetini kemala getirmek işlerini ýokarlandyrmak, kitaphanalaryň kitaphana hyzmatynyň guralyşynyň netijeliligini, kämil iş tejribelerini kitaphanalaryň arasynda ýaýratmak maksady bilen geçirilen bäsleşige gyzyklanma uly boldy. Oňa gatnaşyjy kitaphanaçylar degişli şertlerden ugur alyp, kitaphanalarda alnyp barylýan işleriň manymazmun we hil taýdan kämilleşdirilişini, merkezi kitaphanalarda bitewi elektron maglumat binýadynyň döredilmeginiň ähmiýetini açyp görkezmekde özleriniň ukypbaşarnygyny aýan etdiler.
Türkmenistanyň Kärdeşler arkalaşyklarynyň Ak bugdaý etrap birleşmesi hemde etrap merkezi kitaphanasy tarapyndan guralan bäsleşigiň etrap tapgyry örän täsirli we gyzykly boldy. Onuň dowamynda etrap merkezi kitaphanasynyň ikinji kitaphana şahamçasynyň kitaphanaçylary üstün çykyp, etrap tapgyrynyň ýeňijileri boldular.
Annagül ÇUNGUŞOWA,
Ak bugdaý etrap merkezi kitaphanasynyň Ýaşlyk şäherçesinde ýerleşýän 2-nji şahamçasynyň kitaphanaçysy.


text:
Автор: Korpeje
Создана: 29 Сент 2018 в 06:56 Название: Soyushim hakda oylansam
Söýüşim Hakda Oýlansam Süýji sözläp bir-biregi aldaýas Men jan etýän, sen gomalyp aýnaýañ Menä emaý bilen söze bal çalýan Sen bolsa syrtaryp sakgyç çeýneýäñ Ikimizem bir-biregi oýnaýas Eýderis, beýderis diýip geljekde Ýöne ilki köşejigim diýişmän Göni düýä geçseñ gödek boljakda-a Eý, bärik süýşsene, bir zat aýdaýyn Ýekelik kyn düşýär, şuny bilsene Senem özim ýaly eýesiz bolsañ Uruşýançak maña ýoldaş bolsana Menä şeýdip söz aýtjakdym aslynda Çilimkeş hem alkaşdygmam aýtjakdym Dogryçylyñ dosty ýoklygy üçin Akmak ýa-da äsgerenok öýtjekdiñ Onsañ ýalanjykdan edepli boldym Salyhat edindim ýok ýerden tapyp Şeýdip bir-biregi yrdyk biz balym Hakyky ýüzmize ýalan ýüz ýapyp Beýnim bilen bile däldi bedenim Senem menden oñly bir adam däldiñ Söýgiñ kanunyda gyza ýalbarmak Ýogsa ýalbararlyk bir zadam däldiñ Ahmal, sen ýalñyşym, ýöne olam hiç Birazajyk wagtdan çalyşaýaryn Hakyky ýüzümi saña açypjyk Soñ başga nikaba çolaşaýaryn Ýa, ýalanam bolsa gynanan boryn Eşşi bolan boryn eşşi etýärkäm Kim eşşi bolanda maña nämaý ol Başga birin tapyp özim gitýärkäm Men gury gitmerin, sagbol aýdaryn Sowgadam ederin odur-budur zat Bilgin, zat köýdürip aýrylyşmak kyn Mugt ýetip aýrylmak her kime añsat by SöSäM {A.S.K} 4.06.2018.


text:
Taryhy duşuşygyň öňüsyrasynda ünsüňizi çekmek isleýäris
Şu gün — 11-nji aprel — Türkmen futbolynyň taryhynda yz goýjak gün. Çünki bu gün taryhda ilkinji gezek iki toparymyz Aziýanyň Futbol konfederasiýasynyň kubogy ugrundaky ýaryşda biri-biri bilen duşuşýar. Belki beýle duşuşygyň ýene bir gezek, ol hem 25-nji aprelde gaýtalanmagy mümkin. Ýakynda Aşgabatda saparda bolan AFK-nyň wekilleri indiki ýyl ýaryşyň düzgünnamasyna düýpli özgerişmeleriň giriziljekdigini aýtdylar. Diýmek, şu ýyldan soň hiç taryhdan taryhda iki toparymyzyň AFK-nyň kubogynda biri-birine garşydaş bolup oýnamazlygy mümkin. Ýöne başga bir tarap hem bar. Belki birnäçe ýyldan, belki-de ýakyn ýyllarda her haýsy aýry toparça düşen iki toparymyz toparçadan çykyp, ýaryşyň final tapgyrlarynda biri-birine garşydaş bolup biler. Eger şeýle bolsa türkmen futboly üçin hem ýakymly duşuşyk bolardy.
Häzirlikçe bolsa, duşuşykdan öň biziň bu iki toparymyz — «Altyn asyr» we «Ahal» AFK-nyň duşuşyklarynda nähili çykyş edipdirler? Geliň, şol maglumatlara göz aýlalyň.
«Altyn asyr»
«Aragatnaşykçylar» bu ýaryşa taryhynda ilkinji gezek 2015-nji ýylda gatnaşdylar. Ýöne topar üçin ilkinji synanşyk şowly bolmady. Mundan öň AFK-nyň prezidentiniň kubogyna gatnaşan türkmen toparlary şol ýyl ýaryşa saýlama tapgyrdan gatnaşdyryldy. «Altyn asyr» 10-njy fewralda Aşgabatda geçirilen duşuşykda Ýemeniň «Al-Sakryndan» 0:1 hasabynda ýeňlip, ýaryşy ir tamamlady.
«Altyn asyr» 2016-njy ýyldaky ýaryşa toparçadan gatnaşdy. «Aragatnaşykçylar» Liwanyň «Al-Ahed», Iordaniýanyň «Al-Wehdat», Bahreýniň «Al-Hidd» toparlary bilen birlikde «A» toparçany emele getirdiler. Täsin toparça emele geldi. «A» toparça, ähli wekilleriniň baş harpy hem «A», üstesine ähli wekilleriniň adynyň ikinji harpy hem «L» («ALtyn asyr»). «Aragatnaşykçylar» ýaryşa ýeňiş bilen başladylar. Ilkinji duşuşykda Liwanyň toparyny 2:0 ýeňen futbolçylarymyz «Al-Hidd» bilen myhmançylykda geçirilen duşuşykdan hem 1 utuk almagy başardylar. Üçünji duşuşygyny hem myhmançylykda geçiren «aragatnaşykçylar» Amir Gurbanynyň geçiren goly bilen öňe saýlanan hem bolsa, 15-nji minutda öz derwezesinde hem gol gördüler. Her niçik hem bolsa, bu duşuşykdan hem 1 utuk bilen Watana dolanmak nesip etdi.
Utulmazlyk gowudy, ýöne esasy zerurlyk ýeňişdi. Şol zerurlyk toparymyza ýar bolman, «Altyn asyryň» toparçadan çykmak baradaky arzuwlary ýeneki ýyllara galdy. Soňky üç duşuşygynda bir deňme-deňlik, iki utulyş «aragatnaşykçylary» toparçanyň iň soňky ornuna düşürdi. Esasan hem, soňky duşuşyk dramatik ýagdaýda tamamlandy. «Al-Hidd» bilen Aşgabatda geçirilen şol duşuşygyň 58-nji minudynda «Altyn asyr» Süleýman Muhadowyň geçiren goly bilen öňe-de saýlanypdy. «Köpetdag» stadionynyň münberlerinde ala-şowhun edip oturan 18 300 tomaşaçynyň taryhda ilkinji gezek bir toparymyzyň AFK-nyň kubogynda toparçadan çykjakdygyna ynamy uludy. Ýöne şol ynam bary-ýogy iki minutda kül-peýekun boldy. Myhman topar 75-nji we 76-njy minutlarda geçiren gollary bilen ýeňiş gazandy. Bu iki minut tapgyra ýaryş tertibiniň ikinji ornunda gelen «Altyn asyry» dördünji orna oklady. «Içiňi ýakaýyn» diýen ýaly, şol gün «Al-Wehdat» hem toparçadan çykmagy eýýäm gazanan «Al-Ahedi» utdy. Şeýdip, türkmen futbolçylarynyň we janköýerleriniň ýaryşyň galan dowamyny hem görmek arzuwy ýeneki ýyllara galdy.
Toparyň 2016-njy ýyldaky görkezijileri: 6 duşuşyk, 1 ýeňiş, 3 deňlik, 2 utulyş, 5 gol, 6 utuk.
2017-nji ýylda AFK-a ýaryşyň düzgünnamasyna käbir üýtgeşmeleri girizdi. Toparçalar zolaklar boýunça düzüldi. «Merkezi zolak» diýilýän Orta Aziýa döwletleriniň toparlary bir toparçany emele getirdi. Bu türkmen futboly üçin hiç ýakymly habar däldi. Çünki toparçada «Istiklol» ýaly bu ýaryşda finala çenli baryp ýetip bilýän garşydaş bardy. Şonda-da ejizlemezlik, göreşmek gerekdi. «Altyn asyr» şeýle-de etdi. «Aragatnaşykçylaryň» «D» toparçadaky garşydaşlary Täjigistanyň «Istikloly» we Gyrgyzystanyň «Dordoý» hem-de «Alaý» toparlary boldy. Gyrgyz toparlary bilen oýnamag-a mesele-de bolmady. «Altyn asyr» «Dordoýdyr» «Alaýy» Gyzgyzystanda-da, Balkanabatda-da ýeňdi. «Istiklol» welin... Gursaklarda garran arzuwyň bu gezek hem «Istiklol» bilen Duşenbede geçirilen duşuşygyň 90+2-nji minudynda ganaty döwüldi. Her niçik hem bolsa, «Altyn asyr» «Istiklolyň» «Merkezi zolakda» ýeke-täk güýçli topar däldigini subut etdi.
Toparyň 2017-nji ýyldaky görkezijileri: 6 oýun, 4 ýeňiş, 1 deňlik, 1 utulyş, 12 gol, 13 utuk.
2016-njy ýyldan bäri: 12 oýun, 5 ýeňiş, 4 deňlik, 4 utulyş (biri 2015-nji ýylda saýlama tapgyrda), 17 gol, 19 utuk.
2018-nji ýyl özüňize belli. Şu wagta çenli iki duşuşyk geçiren «Altyn asyr» şolaryň birinde ýeňdi («Alaý» — «Altyn asyr» — 3:6), birinde deňme-deň oýnady («Altyn asyr» — «Istiklol» — 2:2). Şu duşuşyk «aragatnaşykçylar üçin aýgytly duşuşyk hem bolup biler. Bu gün «Istikol» «Alaýy» kabul edýär. Duşuşyk 80 göterim «Istiklolyň» ýeňşi bilen tamamlanar diýip aýdyp bileris. Diýmek, umydy dowam etdirmek üçin «aragatnaşykçylara-da» diňe ýeňiş gerek.
«Altyn asyryň» AFK-nyň kubogynda şu güne çenli görkezen netijeleri: 14 oýun (saýlama tapgyr bilen 15), 6 ýeňiş, 5 deňlik, 3 utulyş (saýlama tapgyr bilen 4), 25 gol, 23 utuk.
AFK-nyň kubogynda iň kän gol geçiren türkmen futbolçylarynyň sanawynda öňdäki iki orny «Altyn asyryň» futbolçylary Altymyrat Annadurdyýew (11 gol) bilen Myrat Ýagşyýew (8 gol) eýeleýär. Umuman, «Altyn asyryň» şu ýaryşdaky 25 goly 7 futbolça degişli.
«Ahal»
«Türkmennebitönümleri» baş müdirliginiň topary hem «Altyn asyr» ýaly AFK-nyň kubogyndaky ilkinji duşuşyklaryny 2015-nji ýylda geçirdi. Ýöne «Ahal» ilkinji gezek gatnaşan halkara ýaryşynda janköýerlerini begendirmegi başardy.
«Ahal» hem ýaryşa saýlama tapgyrdan başlady. Aşgabatda geçirilen ilkinji duşuşykda Gyrgyzystanyň «Dordoýyny» 1:0 hasabynda ýeňen «Ahalyň» AFK-nyň kubogyndaky ilkinji goluny häzir bu ýaryşa «Altyn asyr» bilen gatnaşýan Altymyrat Annadurdyýew geçirdi. Özi-de bu duşuşyk futbolçynyň uly futbolda geçirýän ilkinji duşuşygydy. Şondan bäri geçen üç ýylyň dowamynda türkmen futbolynyň ýyldyzlarynyň birine öwrülen A.Annadurdyýew häzirki wagtda bu ýaryşda iň kän tapawutlanan türkmen futbolçysy.
Ildeşlerimiz Toparça düşmek ugrundaky aýgytlaýjy duşuşygy Omanyň «Fanja» topary bilen geçirdi. Duşuşygyň myhmançylykda geçirilendigine garamazdan, «Ahalyň» futbolçylary 3:2 hasabynda ýeňiş gazanyp, toparçalara düşmegi başardylar.
Toparçadaky duşuşyklar 25-nji fewralda başlady. «Ahal» Täjigistanyň «Istiklol», Kuweýtiň «Al-Kadsiýa», Yragyň «Erbil» toparlary bilen bilelikde «Ç» toparçany emele getirdi. Toparçada 6 duşuşyk geçiren ildeşlerimiz şolaryň 2-sinde ýeňiş gazanyp, 6 utuk toplamagy başardylar. Ýöne bu utuklar «Ahalyň» toparçadan çykmagy üçin ýetelik bolmady. Şeýlelikde, Duşenbe şäherinde 13-nji maýda geçirilen, 5:2 hasabyndaky ýeňşi bilen tamamlanan duşuşykdan soňra, «Ahal» AFK-nyň kubogynda 2015-nji ýyldaky duşuşyklaryny tamamlady.
Toparyň 2015-nji ýylda toparçadaky görkezijileri: 6 duşuşyk (saýlama tapgyr bilen 8), 2 ýeňiş (saýlama tapgyr bilen 4), 0 deňlik, 4 utulyş, 8 gol (saýlama tapgyr bilen 12), 6 utuk.
Bu ýyl «Ahal» AFK-nyň kubogyna taryhynda ikinji gezek gaýdyp geldi. Şahyryň «Bagtly ýollar kynlyk bilen geçiler» diýşi ýaly, Röwşen Meredowyň şägirtleri ýene-de saýlama tapgyrdan sogrulyp geldiler. «Dordoýy» iki duşuşykda 5:3 hasaby bilen ýeňen «Ahal» ikinji garşydaşy Täjigistanyň «Alaýynyň» derwezesinden hem iki duşuşykda 3 gol geçirip, öz derwezesinde-de ýekeje pökgi hem görmän, toparça geldi. AFK-nyň kubogyna gatnaşan iki ýylynda-da «Istiklol» bilen topardaş bolan «Ahal» ilkinji duşuşykda üstünlikli oýny orta goýan hem bolsa «täjik diwaryndan» ýene-de geçip bilmedi. «Alynyň aryny Ahmetden çykaran» ildeşlerimiz Aşgabatda geçiren ikinji duşuşygynda «Alaýy» 5 gol bilen «serpaýlap», Gyrgyzystana ugratdylar. Hemmesi oýun, çyn indi başlady. Bir ýaryşa iki topar bolup gatnaşmak guwançly ýagdaý, ýöne, haçanda, şol toparlar biri-birine bäsdeş bolmasa. Bu duşuşyk «Ahal» üçin dowam etmelimi ýa tamam etmeli diýen sowalyň jogaby bolar.
«Ahal» futbol toparynyň AFK-nyň kubogynyň toparçalardaky umumy görkezijileri: 8 duşuşyk (saýlama tapgyr bilen 14), 3 ýeňiş (saýlama tapgyr bilen 8), 0 deňlik (saýlama tapgyr bilen 1), 5 utulyş, 13 gol (saýlama tapgyr bilen 25), 9 utuk.
«Ahalyň» şu ýaryşda geçiren 25 goly 12 futbolça degişli. Toparyň häzirki düzüminde iň köp tapawutlanan futbolçy Süleýman Muhadow, 6 gol.
AFK-nyň kubogynda «Altyn asyr», «Ahal» bäsdeşligi:
Duşuşyk:
«Altyn asyr» — 15
«Ahal» — 14
Ýeňiş:
«Ahal» — 8
«Altyn asyr» — 6
Deňlik:
«Altyn asyr» — 5
«Ahal» — 1.
Utulyş:
«Ahal» — 5
«Altyn asyr» — 4
Gollar:
«Ahal» — 25
«Altyn asyr» — 25
Toparçada toplanan umumy utuklar:
«Altyn asyr» — 23
«Ahal» — 9.
Taýýarlan Agageldi Italmazow,
sport synçysy.


text:
Daşoguz şäherindäki «Serdar» pagta egriji fabrigi Garaşsyzlyk ýyllarynda ilkinji gurlan pagta egriji kärhanalaryň biri bolmak bilen, ýurdumyzyň dokma senagatynda mynasyp orny eýeleýär. Bu ýerde dӧwrebap pagta egriji enjamlaryň iň täze, kämil nusgalary oturdyldy. Olary ӧndürijilikli işledýän işçi-hünärmenlerimiz ýurdumyzda dokma senagatynyň ӧsmegine saldamly goşant goşýarlar.
Kärhanamyzyň işçi-hünärmenleriniň «Türkmenistan — Beýik Ýüpek ýolunyň ýüregi» ýylynda gadamlary has batly. Kärhana geçen ýylyň degişli dӧwri bilen deňeşdirilende, şu ýylyň geçen 7 aýynda welaýatdaky Türkmenistanyň Dokma senagaty ministrligine degişli kärhanalaryň arasynda iň ӧňdäki orny eýeleýär. Gürrüňi edilýän dӧwürde kärhanada dürli ӧlçegdäki nah ýüplükleriniň 1 müň 150 tonnasy ӧndürilip, ýurdumyzyň içerki we daşarky bazarlaryna ugradyldy. Ӧnümçiligiň ӧsüş derejesi 105,1 gӧterime ýetirildi.
Kärhanada nah ýüplükleri bilen bir hatarda pamygyň hem ӧnümçiligi ýola goýuldy. Gürrüňi edilýän dӧwürde kärhanada pamyk we pamyk ӧnümleriniň 214 tonna golaýy ӧndürilip, 168,4 gӧterim ӧsüş gazanyldy. Kärhananyň gazanan bu üstünliklerinde Şabibi Kuwwatnyýazowa, Gülsenem Atabaýewa, Sanawar Babajanowa, Bossan Gapbarowa, Leýla Esebaýewa ýaly işçi hünärmenleriň saldamly goşandy bar.
Kärdeşler arkalaşygynyň kärhanadaky ilkinji guramasy tarapyndan işçileriň iş we durmuş şertleri barada alada edilýär. Ӧnümçiligiň ilerlemegi üçin dürli medeni, kӧpçülik çäreleri geçirilip, ӧnümçiligiň ӧňdebaryjylary hӧweslendirilip durulýar. Bu işde guramanyň işjeň agzalary ýakyndan ýardam berýärler.
Akja GAZAKOWA,
Daşoguz şäherindäki «Serdar» pagta egriji fabriginiň kärdeşler arkalaşygynyň ilkinji guramasynyň başlygy.


text:
Djeıms Grınvýd – áıgili brıtandyq jazýshy, mamandyǵy – jýrnalıst. Qarapaıym otbasynan shyqqan Grınvýd birneshe keremet týyndyny dúnıege ákelgen. Onyń týyndylarynyń arqasynda Londondaǵy gazetterdiń tırajdary kóbeıe bastaǵan. Maǵan da, ózge oqyrmanǵa da erekshe áser syılaǵan Djeıms Grınvýdtyń «О́geı bala» týyndysy jaıly aıtqym keledi. Aty aıtyp turǵandaı áńgimede úısiz, kúısiz jetim balanyń basynan ótkergen qıyn kúnderi týraly baıandalady. Basty keıipker Djım ógeı sheshesi men qanypezer ákesiniń kórsetken azabynan úıinen qashyp ketýge májbúr bolyp, amalsyzdan urlyq jasaýǵa deıin barady. Kóshede tanysqan dostarymen birge túrli áreketter jasap, lashyqta kúneltedi. Jazýshy ómiri jaıly málimetterge súıensek, onyń ózi qańǵybastarmen júrip, Londondaǵy kedeıler turatyn aımaqta ǵumyr keshken. Bálkim, jazýshy óz ómiri men shyǵarmashylyǵyn ushtastyrǵan bolar…
Djım – shyrǵalań ishinen sytylyp shyqqan jeti jasar búldirshin. Alty jasynda anasynan aıyrylǵan bul jetkinshek sumpaıy da, ótirikshi, qýlyǵyna quryq boılamaıtyn ógeı sheshesinen ábden qaǵajý jep ósedi. Al ákesi – ishimdikke salynǵan, júreginde baýyr eti balasyna degen bir tamshy jylýy joq, meıirimsiz adam. Ekinshi áıeliniń sózine erip, týǵan ulyna qorlyq kórsetedi. О́z ulyn esh aıaýsyz soqqyǵa jyǵatyn qandaı júreksiz áke? Tipti, ol óz ulynyń kóshe kezip, qaıyr suraǵany úshin uıalǵan da, qınalǵan da joq. Úıinen qashyp ketken ulyn taýyp alǵan kezde kópshiliktiń kózinshe ulyn bet qaratpaı sabap, sumdyq masqaralaıdy. Bul – naǵyz qatigezdik. Jas jetkinshektiń anasynan erte aıyrylyp, tasbaýyr ákesinen qorlyq kórgeni osy kitapty qolyna alǵan kez-kelgen oqyrmannyń júregin aýyrtpaı qoımaıdy. Hıkaıattyń «Men jetimmin» dep bastalýynyń ózi qandaı jan tebirenterlik. Úıinen qashyp, jat ortada júrgen Djımniń ishki jandúnıesinde: «Ákem meni izdep taýyp alsa ne isteımin? Ol meni aıamaı soǵatyny anyq. Úıge oralmaǵanym jaqsy» degen úreıi boldy. Ol osylaı ómir boıy ákesinen qorqyp júrý úshin emes, baqytty bolý úshin ómirge keldi emes pe?! Onyń ákesi kishkentaı oıyn balasynyń baqytty balalyq shaǵynyń kúl-talqanyn shyǵardy. Kishkentaı Djım ákesiniń janynda júrse de, oǵan qarap boı túzemedi. Ol sharasyzdyqtan urlyqpen aınalysty, alaıda, ol óte aqyldy, meıirimdi bala edi. Osy áńgimege qazaqtyń «Jaqsydan úıren, jamannan jıren» degen maqaly negiz bolatyn tárizdi. Jazýshynyń kishkentaı Djımdi jaqsy keıipker etip shyǵarýy – oqyrmanǵa úlgi. Qansha qıyndyqtan súrinbeı ótip, túzý jolǵa túskeni – oı salarlyq oqıǵa. Týyndymen tanysqan oqyrman boıyndaǵy kereksiz qasıetterden aýylyn aýlaqqa salyp, Djım sekildi aqyldy ári eńbekqor bolýǵa talpynady dep oılaımyn.
Búginde, ókinishke oraı, Djım sekildi jetim qalǵan balalar órkenıetti óskeleń urpaq tárbıelep otyrǵan qoǵamymyzdyń bir bóligin quraıtyndyǵy –aщy shyndyq. Analarynyń meıirimin kórmeı erjetken uldar, boıjetken qyzdar jatqan búldirshinder qanshama?!
Resmı derekterge súıensek, 80 myńǵa jýyq jetim balalar bar eken. Eshqandaı sábı jetim bolý úshin týmaıdy, árbir sábı baqytty bolý úshin ómirge keledi.
Bir sózben aıtqanda, Djeıms Grınvýdtyń birtýar shyǵarmashylyǵynyń úzdigi «О́geı bala» týyndysyn oqý arqyly kókeıime kóp nárse túıdim. Ata-anasyz ómirdiń bos, jalǵan ekendigin uqtym. Shynynda, meniń ákem men Djımniń ákesiniń arasy jer men kókteı. Parasatty da, qamqor ákemniń bolǵanyna qýanamyn. Áńgime ata-ananyń orny eshteńemen ólsheýge kelmeıtindigin uǵyndyrady. Qazirgi tańda ata-anasymen jıi kekiljińge keletin jasóspirimder bar. Menińshe, bul shyǵarma jas oqyrmandy ómirde túzý jol tabýǵa, ata-ana qadirin túsinýge baýlıdy.
Jazýshynyń sheberliginde sóz joq. Ol tek jetim bala jaıly jazdy, alaıda, men aǵylshyndyqtardyń álemine enip, bir sátke jer sharynyń solar mekendeıtin aımaǵynda ómir súrgendeı boldym. Ulybrıtanııanyń, Londonnyń ómirimen tynystadym. Áńgimeni oqyǵan árbir oqyrmannyń kózine jas, kókiregine sher tolatyny sózsiz. Meniń kóńilimdi bosatyp, júregimdi syzdatqan týyndy sizge qandaı áser qaldyrar eken? Endeshe, Djeıms Grınvýdtyń «О́geı bala» týyndysymen tanysyp kórińiz!
Shalqarova Aıdana Erbolqyzy,
Qyzylorda qalasyndaǵy №145 orta mekteptiń 11-synyp oqýshysy


text:
Türkmenistanyň Ministrler Kabinetiniň mejlisi
08.06.2018
Aşgabat, 2018-nji ýylyň iýun aýynyň 8-i (TDH). Hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda milli ykdysadyýetimiziň pudaklarynda şu ýylyň bäş aýynda ýerine ýetirilen işleriň netijelerine, şeýle hem döwlet durmuşyna degişli beýleki meselelere we käbir resminamalara garaldy.
Hormatly Prezidentimiz mejlisiň gün tertibini yglan edip, ýurdumyzda hemişe bolşy ýaly, jenaýat edendikleri üçin iş kesilen we eden etmişlerine ökünip, ak ýürekden toba gelen raýatlarymyzyň mukaddes Gadyr gijesi mynasybetli günäleriniň geçilýändigini belledi.
Şoňa görä-de, milli Liderimiz goranmak ministri, Döwlet howpsuzlyk geňeşiniň sekretary, Türkmenistanyň Prezidentiniň ýanyndaky Raýatlyk we günä geçmek meseleleri boýunça teklipleri taýýarlamak baradaky toparyň başlygy Ý.Berdiýewe söz berdi. Ol toparyň şu mesele boýunça kabul eden çözgüdiniň taslamasy hakynda hasabat berdi.
Döwlet Baştutanymyz hasabaty diňläp, iş kesilen 611 raýatyň mukaddes Gadyr gijesi mynasybetli günäsini geçmek baradaky Permana gol çekdi.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goranmak ministri, Döwlet howpsuzlyk geňeşiniň sekretary Ý.Berdiýewe hukuk goraýjy edaralaryň ýolbaşçylary bilen bilelikde, günäsi geçilen adamlaryň ählisini tussaglykdan boşadyp, olaryň ýakyn wagtda öz öýlerine, maşgala agzalarynyň arasyna barar ýaly ähli zerur işleri geçirmegi tabşyrdy.
Milli Liderimiz günä geçmek çäresini amala aşyrmak bilen, eden etmişlerine ökünip, toba gelen adamlara öz günälerini halal zähmeti bilen ýuwup, ýurdumyzyň ösüşine işjeň gatnaşmagy üçin mümkinçilikleriň döredilýändigini belledi. Hormatly Prezidentimiz Gurbanguly Berdimuhamedow welaýatlaryň, etraplaryň we şäherleriň häkimlerine, şeýle hem beýleki ýolbaşçylara günäsi geçilen adamlary iş bilen üpjün etmegi tabşyrdy we günäsi geçilen adamlara yhlasly zähmet çekip, ýurdumyzda amala aşyrylýan giň gerimli işlere öz goşantlaryny goşmagy, Watanymyza ak ýürekden hyzmat edip, halal zähmetiň hözirini görüp ýaşamagy arzuw etdi.
Döwlet Baştutanymyz Ministrler Kabinetiniň agzalaryny we olaryň üsti bilen ähli watandaşlarymyzy her ýylyň 12-nji iýunynda ýurdumyzda bellenilýän Ylymlar güni bilen gutlap, täze üstünliklere ruhlandyrýan bu baýramçylygyň jebisleşdiriji ähmiýetini belledi. Milli Liderimiz baýramçylyk dabaralarynyň Türkmenistanda gazanylan üstünliklere buýsanç duýgularyny döretjekdigine, bu senä bagyşlanan halkara ylmy maslahatyň bolsa ylym ulgamyny kämilleşdirmäge, öňdebaryjy ylmy usulyýetleri, iň gowy tejribeleri ornaşdyrmaga, köptaraply halkara hyzmatdaşlygy giňeltmäge oňyn täsir etjekdigine ynam bildirdi.
Hormatly Prezidentimiziň belleýşi ýaly, Berkarar döwletimiziň bagtyýarlyk döwründe ykdysadyýetimizi innowasiýalara we tehnologiýalara daýanýan ylmyň gazananlary bilen berk baglanyşykly ýokary depginler bilen ösdürmäge, orta we uzak möhletleýin döwürlere niýetlenen milli hem-de döwlet maksatnamalarymyzy üstünlikli durmuşa geçirmäge, aýratyn hem jemgyýetimiziň ylmy we inžener-tehniki mümkinçiligini artdyrmaga döwlet syýasatynyň strategik ugry hökmünde aýratyn ähmiýet berilýär.
Dünýäniň ösen ýurtlarynyň tejribesini nazara alyp, ylmyň düýpli hem-de ygtybarly hukuk binýadyny kämilleşdirmek, maddy-üpjünçilik ulgamyny pugtalandyrmak bilen, ýurdumyzyň ylmy we inženerçilik-tehniki mümkinçiliklerini ösdürmek üçin zerur şertleri döretdik diýip, döwlet Baştutanymyz sözüni dowam etdi.
Innowasiýalar we tehnologik ylymlar boýunça täze bilimleri hem-de öňdebaryjy tejribeleri özleşdirmek, hünärmenleriň, inženerleriň, tehnologlaryň hem-de alymlaryň täze ylmy işläp taýýarlamalaryny, ylmyň soňky gazananlaryny, oýlap tapyşlary milli ykdysadyýetimize giňden ornaşdyrmak, bu ugurdaky halkara hyzmatdaşlygy giňeltmek üçin döwlet tarapyndan yzygiderli goldaw berilýär.
Hormatly Prezidentimiz Gurbanguly Berdimuhamedow Türkmenistany 2018 — 2024-nji ýyllarda durmuş-ykdysady taýdan ösdürmegiň maksatnamasyna laýyklykda, ýurdumyzyň dünýä ykdysadyýetindäki ornunyň yzygiderli pugtalandyryljakdygyny, içerki we daşarky bazarlarda bäsdeşlige ukyply, köp görnüşli, ýokary hilli harytlary öndürýän innowasion senagat kärhanalarynyň dörediljekdigini nygtady.
Ýurdumyzyň ylmy edaralary we ýokary okuw mekdepleri tarapyndan alnyp barylýan barlaglar, ykdysadyýetimiziň ähli pudaklarynda, şol sanda ylym hem-de bilim ulgamlarynyň sanly düzümleriniň ösdürilmegi möhüm wezipe hökmünde ýurdumyzyň durmuş-ykdysady ösüşine degişli wezipeleriň çözülmegine ýardam berer diýip, milli Liderimiz aýtdy.
Häzirki zaman bilimleri we ylymlary dünýäniň ykdysady, medeni, tehnologik ösüşleri bilen berk baglanyşykly bolmak bilen, parahatçylykly, dostlukly, hoşniýetli gatnaşyklary ýola goýmagyň hem örän möhüm şerti bolup durýar. Şu nukdaýnazardan, biz iri halkara guramalar, daşary ýurtlaryň ylmy merkezleri bilen ylym, tehnika we innowasion tehnologiýalar babatda hyzmatdaşlygy yzygiderli pugtalandyrýarys. Hususan-da, dünýä döwletleri, iri halkara guramalar bilen ylmy-tehniki hyzmatdaşlygyň ösdürilmegine ýardam berýäris diýip, hormatly Prezidentimiz nygtady.
Şonuň bilen birlikde, döwlet Baştutanymyz nanotehnologiýalar, himiki tehnologiýalar, täze materiallary öwrenmek, energetika, biotehnologiýa, molekulýar biologiýa, oba hojalygy, ekologiýa we genetika, maglumat we aragatnaşyk ulgamlary, kompýuter tehnologiýalary, häzirki zaman lukmançylyk we derman serişdelerini öndürmek tehnologiýalary, innowasion ykdysadyýet, ynsanperwer ylymlary ýaly ileri tutulýan ugurlarda bilelikde ylmy barlaglaryň ýerine ýetirilmegine möhüm ähmiýet berilýändigini aýtdy.
Türkmenistan Beýik Ýüpek ýoluny gaýtadan dikeltmek arkaly Gündogary we Günbatary, Aziýany we Ýewropany, bu yklymlarda ýaşaýan halklary parahatçylyk, dostluk, ynsanperwerlik, özara hormat goýmak, deňhukuklylyk ýörelgeleri esasynda birleşdirýär diýip, milli Liderimiz belledi hem-de ýüzýyllyklaryň dowamynda Ýewraziýa giňişliginde bu transmilli ýoluň möhüm halkasy — ylymlaryň we bilimleriň merkezi bolan Türkmenistanyň XXI asyrda dünýä bileleşiginiň ylym, döredijilik hem-de tehnologiýa babatdaky mümkinçiliklerini birleşdirjek köprä öwrüljekdigine ynam bildirdi.
Döwlet Baştutanymyz ýygnananlary Ylymlar güni bilen ýene-de bir gezek tüýs ýürekden gutlap, hemmelere berk jan saglyk, uzak ömür, bagt hem-de abadançylyk, ylmy we döredijilik işlerinde uly üstünlikleri arzuw etdi.
Milli Liderimiz Gurbanguly Berdimuhamedowyň çykyşy şowhunly el çarpyşmalar bilen garşylandy.
Hormatly Prezidentimiz mejlisiň gün tertibine girizilen meseleleri ara alyp maslahatlaşmaga geçip, Ministrler Kabinetiniň Başlygynyň orunbasary G.Myradowa söz berdi. Wise-premýer milli ykdysadyýetimiziň şu ýylyň ýanwar — maý aýlarynda ösüşiniň netijeleri barada hasabat berdi. Hasabat döwrüniň makroykdysady görkezijileriniň halk hojalyk toplumynyň ähli pudaklarynyň durnukly ösýändigine şaýatlyk edýändigi bellenildi.
Jemi içerki önüm 6,2 göterim artdy.
Ähli ministrlikler we pudaklaýyn dolandyryş edaralary boýunça geçen ýylyň degişli döwri bilen deňeşdirilende, jemi öndürilen önüm 4,3 göterim artyp, ykdysadyýetimiziň pudaklarynda ýokary önümçilik netijeleri gazanyldy.
Şu ýylyň bäş aýynda 2017-nji ýylyň degişli döwri bilen deňeşdirilende, bölek satuw haryt dolanyşygy 19,4 göterim artdy.
Ýanwar — maý aýlarynyň jemleri boýunça Döwlet býujetiniň girdeji bölegi 7,2 milliard manada we çykdajy bölegi 7,1 milliard manada barabar boldy.
Ýurdumyzyň iri we orta kärhanalarynda ortaça aýlyk zähmet haky 2017-nji ýylyň degişli döwrüne görä, 9 göterim ýokarlandy.
Wise-premýer “Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini özgertmek boýunça 2020-nji ýyla çenli döwür üçin rejelenen görnüşdäki Milli maksatnamasynda” göz öňünde tutulan işleriň ýerine ýetirilişi barada hasabat berip, jemi 731,2 million manat möçberde düýpli maýa goýumlarynyň özleşdirilendigini habar berdi.
Hormatly Prezidentimiz Gurbanguly Berdimuhamedow hasabaty diňläp, milli ykdysadyýetimiziň mundan beýläk-de okgunly ösdürilmegini üpjün etmek boýunça möhüm wezipelere wise-premýeriň ünsüni çekdi. Döwlet Baştutanymyz maliýe-bank ulgamynyň edaralarynyň işini içgin seljermegiň wajypdygyny aýdyp, olaryň işini kadalaşdyrýan kanunçylyk-hukuk binýadyny kämilleşdirmek boýunça teklipleri taýýarlamagy tabşyrdy.
Milli Liderimiz döwlet maksatnamalarynda bellenen çäreleri öz wagtynda durmuşa geçirmegiň möhümdigini belläp, daşary ýurtlardan getirilýän harytlaryň ornuny tutýan önümleriň öndürilişini ýola goýmak boýunça taslamalary amala aşyrmak hem-de daşary ýurtlara iberilýän harytlaryň möçberlerini artdyrmak babatdaky meseleleri üns merkezinde saklamagy talap etdi. Hormatly Prezidentimiz döwlet eýeçiligindäki kärhanalary we desgalary hususylaşdyrmagyň hem-de olary paýdarlar jemgyýetlerine öwürmegiň häzirki döwrüň möhüm meseleleriniň biridigini belledi.
Döwlet Baştutanymyz wise-premýeriň gözegçilik edýän düzümleriniň işiniň esasy ugurlaryna ünsi çekip, içerki bazarda nyrhlaryň durnuklylygyny üpjün etmek we ykdysady edaralaryň ählisinde maliýe kanunçylygyny hem-de maliýe tertip-düzgünini berjaý etmek üçin degişli çäreleri görmegi we amala aşyrylýan degişli amallaryň maksadalaýyklygyna hem-de netijeliligine berk gözegçilik etmegi tabşyrdy.
Soňra Ministrler Kabinetiniň Başlygynyň orunbasary M.Meredow ýangyç-energetika toplumunyň kärhanalarynyň şu ýylyň bäş aýynda geçiren işleriniň netijeleri barada hasabat berdi. Nebitiň gaz kondensaty bilen çykarylyşynyň meýilnamasynyň 103,1 göterim, nebiti gaýtadan işlemegiň meýilnamasynyň 102,2 göterim, benziniň öndürilişiniň meýilnamasynyň 100,7 göterim, dizel ýangyjyny öndürmegiň meýilnamasynyň 101,5 göterim, çalgy ýaglaryny öndürmegiň meýilnamasynyň 128,3 göterim ýerine ýetirilendigi habar berildi. Geçen ýylyň degişli döwri bilen deňeşdirilende, polipropileniň öndürilişiniň ösüş depgini 107,7 göterime, maýa goýumlaryny özleşdirmekde ösüş depgini 115,1 göterime barabar boldy.
Wise-premýer Türkmenistan — Owganystan — Pakistan — Hindistan gaz geçirijisiniň gurluşygynyň taslamasyny durmuşa geçirmegiň barşy barada hem hasabat berdi, gurluşyk işleri bellenilen möhletlere laýyklykda alnyp barylýar.
Hormatly Prezidentimiz Gurbanguly Berdimuhamedow hasabaty diňläp, nebitgaz toplumyny döwrebaplaşdyrmak boýunça işleri çaltlandyrmagy talap etdi. Döwlet Baştutanymyz nebitgaz toplumynda alnyp barylýan işlere bagyşlanyp, ýakynda geçirilen maslahatda “Türkmenistanyň nebitgaz senagatyny ösdürmegiň 2030-njy ýyla çenli döwür üçin maksatnamasynyň” seljerilendigini, milli ykdysadyýetimiziň esasy pudagynyň möhüm ugurlary boýunça wajyp wezipeleriň kesgitlenilendigini aýdyp, wise-premýere Ministrler Kabinetiniň öňde boljak mejlisleriniň birinde ýangyç-energetika toplumynyň işini kämilleşdirmek boýunça geçirilen çäreler barada hasabat bermegi tabşyrdy.
Soňra Ministrler Kabinetiniň Başlygynyň orunbasary E.Orazgeldiýew şu ýylyň bäş aýynda gözegçilik edýän ulgamlarynda geçirilen işleriň jemleri barada hasabat berdi.
Tutuşlygyna, oba hojalyk toplumy boýunça önümçiligiň möçberiniň ösüş depgini 103,8 göterime deň boldy. Şol sanda bu görkeziji Oba we suw hojalyk ministrligi boýunça 103,7 göterim, Daşky gurşawy goramak we ýer serişdeleri baradaky döwlet komiteti boýunça 106,2 göterim, “Türkmen atlary” döwlet birleşigi boýunça 105,4 göterim boldy.
Ahal, Lebap we Mary welaýatlarynda galla oragyna badalga berlendigi barada habar aýdyldy. Galla oragynyň başlanmagy mynasybetli hormatly ýaşulularyň, tejribeli ekerançylaryň, mehanizatorlaryň we beýleki hünärmenleriň gatnaşmagynda tejribe maslahatlary geçirildi. Galla orýan kombaýnlaryň we hasyl daşaýan awtoulaglaryň bökdençsiz işledilmegini üpjün etmek, ýygnalan bugdaýy kabul ediş bölümlerine tabşyrmak üçin zerur çäreler geçirildi.
Hormatly Prezidentimiz galla oragynyň barşyny, ýetişdirilen hasylyň ýitgisiz ýygnalyp alynmagyny hemişe gözegçilikde saklamagy, gowaça ideg etmek boýunça agrotehniki çäreleriň ýokary hilli ýerine ýetirilmegini üpjün etmegi tabşyrdy.
Döwlet Baştutanymyz oba hojalygynda özgertmeleri amala aşyrmak bilen baglanyşykly meseleleri çözmegi çaltlandyrmagy talap etdi. Munuň üçin ähli maliýe serişde mümkinçilikleri, maddy-enjamlaýyn binýat bar, döwletimiz pudaga hemmetaraplaýyn goldaw hem-de zerur kömek berýär diýip, milli Liderimiz Gurbanguly Berdimuhamedow nygtady.
Soňra Ministrler Kabinetiniň Başlygynyň orunbasary K.Durdymyradow senagat toplumynda şu ýylyň bäş aýynda ýerine ýetirilen işleriň netijeleri we gözegçilik edýän pudaklarynyň önümçilik görkezijileri barada hasabat berdi.
Türkmenistanyň Senagat ministrligi boýunça öndürilen önümleriň ähli görnüşleriniň şu ýylyň ýanwar — maý aýlaryndaky meýilnamasy 122,1 göterim ýerine ýetirildi. Munuň özi geçen ýylyň degişli döwründäki bilen deňeşdirilende, ösüş depgininiň 109,9 göterime barabar bolandygyny aňladýar.
Dokma senagaty ministrligi boýunça hasabat döwründe önümçilik meýilnamasy 124 göterim berjaý edildi.
Şu geçen döwürde pudagyň haly kärhanalary tarapyndan meýilnama 128,3 göterim berjaý edilip, 109,9 göterim ösüş depgini üpjün edildi.
“Türkmenhimiýa” döwlet konserniniň kärhanalary boýunça hasabat döwründe önüm öndürmegiň meýilnamasy 104,2 göterim berjaý edilip, ösüş depgini 112,9 göterime barabar boldy.
Türkmenistanyň Döwlet balyk hojalygy komiteti boýunça şu döwürde umumy önümçilik meýilnamasy 100,1 göterim berjaý edildi we geçen ýylyň degişli döwri bilen deňeşdirilende, 134,7 göterim ösüş depgini üpjün edildi.
Hormatly Prezidentimiz ýurdumyzyň senagat toplumynyň öňünde durmuş-ykdysady taýdan ösüş boýunça döwlet maksatnamalaryny amala aşyrmagyň, ýerli çig maldan bäsdeşlige ukyply önümleri öndürýän ýokary tehnologiýaly, ylmy işläp taýýarlamalara esaslanýan kärhanalaryň binýadynda kuwwatly önümçilik düzümini döretmek üçin öňde durýan maksatlara ýetmegiň çäklerinde ägirt uly wezipeleriň goýlandygyny belledi.
Milli Liderimiz giň möçberli senagatlaşdyrmagyň, daşary ýurtlardan getirilýän harytlaryň ornuny tutýan önümçiligi ýokarlandyrmagyň we himiýa hem-de dokma senagaty ýaly möhüm pudaklaryň eksport kuwwatlyklaryny artdyrmagyň gurluşyk serişdeleriniň öndürilişini köpeltmäge, milli ykdysadyýetimizi täze sepgitlere çykarmaga, ýurdumyzyň dünýäniň ösen döwletleriniň hataryndaky ornuny pugtalandyrmaga, halkymyzyň bagtyýar we abadan durmuşyny üpjün etmäge mümkinçilik berjekdigini nygtady.
Şunuň bilen baglylykda, döwlet Baştutanymyz senagat pudaklarynyň ösüş depginini çaltlandyrmak, kärhanalara öňdebaryjy tehnologiýalary we täzeçil enjamlary ornaşdyrmak, ýurdumyzda ýokary hilli harytlaryň önümçiliginde anyk netijeleri gazanmak üçin häzirki zaman usullary özleşdirmek babatda wise-premýere ähli zerur çäreleri görmegi tabşyrdy.
Ministrler Kabinetiniň Başlygynyň orunbasary D.Amangeldiýew gözegçilik edýän ulgamlarynda şu ýylyň
5 aýynda ýerine ýetirilen işleriň netijeleri barada hasabat berdi.
Aşgabat şäheriniň häkimligi boýunça ýerine ýetirilen işleriň we hyzmatlaryň meýilnamasy 122,2 göterim ýerine ýetirilip, 105,9 göterim ösüş depgini gazanyldy.
Gurluşyk we binagärlik ministrligi boýunça hasabat döwründe ýerine ýetirilen işleriň we hyzmatlaryň meýilnamasy 100,3 göterim ýerine ýetirildi we ösüş depgini 103,9 göterime barabar boldy.
Energetika ministrligi boýunça öndürilen önümleriň hem-de ýerine ýetirilen işleriň we hyzmatlaryň ösüş depgini 119,8 göterim üpjün edildi.
Jemagat hojalygy ministrligi boýunça ýerine ýetirilen işleriň hem-de hyzmatlaryň meýilnamasy 106,3 göterime, ösüş depgini 110,1 göterime deň boldy.
“Türkmenawtoýollary” döwlet konserni boýunça hasabat döwründe öndürilen önümiň we ýerine ýetirilen işleriň hem-de hyzmatlaryň meýilnamasy 102,1 göterim ýerine ýetirildi, 100,1 göterim ösüş depgini gazanyldy.
Hormatly Prezidentimiz Gurbanguly Berdimuhamedow hasabaty diňläp, Türkmenistanda ýaýbaňlandyrylan giň möçberli şähergurluşyk maksatnamasynyň durmuşa geçirilişine, ýurdumyzyň şäherlerinde we obalarynda durmuş maksatly desgalary gurmagyň meýilnamasynyň ýerine ýetirilişine hemişe gözegçilik etmegiň hem-de bu ulgamda maýa goýum işjeňligini höweslendirmek boýunça çäreleri görmegiň wajypdygyna wise-premýeriň ünsüni çekdi.
Döwlet Baştutanymyz Aşgabady mundan beýläk-de abadanlaşdyrmak, şäher düzümini ösdürmek boýunça işleri dowam etmegiň zerurdygyny belledi. Hormatly Prezidentimiz aşgabatlylaryň ýaşaýyş-durmuş derejesini has-da ýokarlandyrmaga, ak mermerli paýtagtymyzyň düzümini toplumlaýyn döwrebaplaşdyrmaga, şäheriň inžener-tehniki ulgamlarynyň işini bökdençsiz guramaga, jemagat gulluklarynyň takyk we sazlaşykly işlemegini üpjün etmäge aýratyn ähmiýet berilmelidigini nygtady.
Milli Liderimiz wise-premýere gurluşyk toplumynda amala aşyrylýan özgertmeleriň ýokary depginini üpjün etmäge degişli birnäçe tabşyryklary berdi.
Ministrler Kabinetiniň Başlygynyň orunbasary Ç.Gylyjow ýurdumyzyň söwda toplumynyň edaralarynda, şeýle hem Türkmenistanyň Senagatçylar we telekeçiler birleşmesiniň kärhanalarynda 2018-nji ýylyň ýanwar — maý aýlarynda ýerine ýetirilen işleriň netijeleri barada hasabat berdi.
Hasabat döwründe Söwda we daşary ykdysady aragatnaşyklar ministrligi boýunça söwda dolanyşygynyň möçberi 2017-nji ýylyň degişli döwri bilen deňeşdirilende, 7,7 göterim artdy.
Döwlet haryt-çig mal biržasynda hasabat döwründe birža söwdalarynyň 104-si geçirilip, 10 müň 180 şertnama hasaba alyndy. Şol sanda eksport bilen baglanyşykly şertnamalaryň sany 2017-nji ýylyň degişli döwri bilen deňeşdirilende, 9,1 göterim artdy. Umumy girdejiniň möçberi geçen ýylyň degişli döwri bilen deňeşdirilende, 23,5 göterim ýokarlandy.
Söwda-senagat edarasy boýunça ýanwar — maý aýlarynda ýerine ýetirilen hyzmatlaryň möçberi geçen ýylyň degişli döwri bilen deňeşdirilende, 2,2 göterim artdy.
Senagatçylar we telekeçiler birleşmesi boýunça senagat harytlarynyň öndürilişi 20,6 göterim, oba hojalyk we azyk önümleriniň öndürilişi 64,6 göterim, söwda haryt dolanyşygynyň möçberi 3,3 göterim ýokarlandy. Hyzmatlar ulgamynda ýerine ýetirilen işleriň möçberi 1,9 göterim artdy.
Hormatly Prezidentimiz Gurbanguly Berdimuhamedow haryt dolanyşygyny ýokarlandyrmagy möhüm wezipe hökmünde kesgitledi.
Söwda ulgamyny mundan beýläk-de ösdürmek üçin zerur çäreler amala aşyrylmalydyr diýip, döwlet Baştutanymyz aýtdy we wise-premýere bu babatda anyk görkezmeleri berdi.
Soňra Ministrler Kabinetiniň Başlygynyň orunbasary B.Abdyýewa gözegçilik edýän ulgamlarynda şu ýylyň ýanwar — maý aýlarynda geçirilen işleriň jemleri barada hasabat berdi.
Hasabat döwründe dürli medeni çäreler, şol sanda baýramçylyk senelerine hem-de şanly wakalara bagyşlanan döredijilik duşuşyklary, ylmy-amaly maslahatlar, sergiler, bäsleşikler, aýdym-sazly we sahnalaşdyrylan dabaralar, türkmen hem-de daşary ýurtly sirk toparlarynyň çykyşlary, dostlukly ýurtlaryň Medeniýet günleri guraldy.
Russiýa Federasiýasynyň Sankt-Peterburg şäherinde geçirilen “Fontankadaky” sirk sungatynyň I halkara festiwalynda “Türkmen atlary” döwlet birleşiginiň Türkmenistanyň Prezidentiniň Ahalteke atçylyk toplumynyň “Galkynyş” milli at üstündäki oýunlar toparyna gatnaşyjylardan hem-de Türkmenistanyň Döwlet sirkiniň “Türkmen jigitlerinden” düzülen birleşdirilen topary “Altyn Gaetano” baş baýragyny alyp, döwletimiziň abraýyny belende göterdiler.
Aşgabat şäherinde “Aýdym-saz sungatynyň gadymy çeşmeleri” atly halkara ylmy maslahat we festiwal geçirildi. Berliniň Täze muzeýinde “Margiana — Türkmenistanyň çäklerindäki bürünç asyrynyň şalygy” arheologiýa sergisi açyldy we öz işini dowam edýär.
Türkmen döwlet neşirýat gullugy boýunça ýanwar — maý aýlarynda önüm öndürmegiň meýilnamasy 123,6 göterim ýerine ýetirildi.
Hormatly Prezidentimiz Gurbanguly Berdimuhamedow hasabaty diňläp, syýahatçylyk ulgamynda alnyp barylýan işlere ünsi çekdi. Milli Liderimiziň nygtaýşy ýaly, syýahatçylyk tutuş dünýäde girdejili pudaklaryň biri bolup durýar, biziň ýurdumyz bolsa täsin taryhy-medeni ýadygärliklere baýdyr, jahankeşdeleri çekmek üçin ähli mümkinçilikler bar. Döwlet Baştutanymyz wise-premýere bu ugurda geçirilýän işleri ýene bir gezek içgin seljermegi hem-de pudagy ösdürmek üçin zerur çäreleri görmegi tabşyrdy. Şunda syýahatçylyk pudagynyň hünärmenleriniň taýýarlanylmagyna hem-de özara bähbitler esasynda daşary ýurtlaryň syýahatçylyk kompaniýalary bilen hyzmatdaşlygyň giňeldilmegine aýratyn üns berilmelidir.
Soňra Ministrler Kabinetiniň Başlygynyň orunbasary P.Agamyradow gözegçilik edýän ulgamlarynda şu ýylyň 5 aýynda ýerine ýetirilen işler barada hasabat berdi.
Wise-premýer hasabat döwründe 2018-nji ýylda neşir edilmegi meýilleşdirilen 200 görnüşli okuw kitaplarynyň we okuw gollanmalarynyň 76 görnüşiniň neşir edilendigini habar berdi.
Türkmenistanda sanly bilim ulgamyny ösdürmegiň meýilnamasyna laýyklykda, elektron maglumat goruny döretmek, tor programma üpjünçiligini işläp taýýarlamak hem-de bu babatda okuwlary guramak boýunça işler alnyp baryldy. Elektron dolandyryş ulgamy üçin resminamalar toplumy işlenip düzüldi.
Hasabat döwründe ýurdumyzyň mekdep okuwçylary we ýokary okuw mekdepleriniň talyplary dünýäniň dürli ýurtlarynda geçirilen halkara olimpiadalara hem-de bäsleşiklere gatnaşyp, üstünlikli çykyş etdiler.
Ylymlar akademiýasy tarapyndan ýurdumyzyň ylmy-barlag institutlarynda we ýokary okuw mekdeplerinde alnyp barylýan 245 ylmy mowzugyň talabalaýyk ýerine ýetirilişine gözegçilik edildi.
Aspirantura 38 adam, doktorantura 3 alym kabul edildi, ylymlaryň kandidaty alymlyk derejesine, ylymlaryň doktory alymlyk derejesine dalaşgärler hasaba alyndy.
Saglygy goraýyş ulgamynda ýanwar — maý aýlarynda Döwlet meýletin saglygy goraýyş ätiýaçlandyrmasyndan gelip gowşan serişdeleriň möçberi 149 göterim, ýerine ýetirilen hyzmatlardan we ýerlenen önümlerden alnan girdeji 109 göterim, şypahana hyzmatlaryndan alnan girdeji 113 göterim artdy.
Saglygy goraýyş edaralarynda elektron resminamalar dolanyşygyny ösdürmek bilen baglylykda ilaty elektron lukmançylyk kartlary bilen üpjün etmek boýunça işler alnyp barylýar.
Hasabat döwründe ýurdumyzda jemi 88 içerki ýaryş we 40 sany köpçülikleýin sport çäresi geçirildi. Türgenlerimiz halkara sport ýaryşlarynyň 42-sine gatnaşdy.
Hormatly Prezidentimiz Gurbanguly Berdimuhamedow wise-premýere tabşyryklary berip, giriş synaglarynyň ýokary guramaçylyk derejesinde geçirilmegini üpjün etmegi hem-de öňümizdäki okuw ýylyna düýpli taýýarlyk görmegi, orta we ýokary okuw mekdeplerinde degişli abatlaýyş işlerini geçirmegi talap etdi. Döwlet Baştutanymyz şeýle hem çagalaryň ýurdumyzyň sagaldyş merkezlerinde göwnejaý dynç almagyny talabalaýyk guramak babatda anyk görkezmeleri berdi.
Milli Liderimiz saglygy goraýyş ulgamyny kämilleşdirmek, ilatyň arasynda keselleriň öňüni alyş çärelerini yzygiderli geçirmek, degişli gulluklaryň wagyz-nesihat işini işjeňleşdirmek boýunça hem wise-premýere degişli tabşyryklary berdi.
Ministrler Kabinetiniň Başlygynyň orunbasary M.Çakyýew 2018-nji ýylyň ýanwar — maý aýlarynda ýurdumyzyň ulag we aragatnaşyk ulgamlarynda ýerine ýetirilen işleriň netijeleri barada hasabat berdi.
Wise-premýeriň hasabatyna görä, ulag-aragatnaşyk toplumy boýunça şu döwürde meýilnama 107,4 göterime, ösüş depgini bolsa 111 göterime deň boldy.
Demir ýol ulaglary ministrligi boýunça ýerine ýetirilen işleriň ösüş depgini 106 göterime, ýük daşamak we ýolagçy gatnatmak boýunça bu görkezijiler degişlilikde 100,1 göterime we 100,6 göterime barabar boldy.
Içerki demir ýol ulgamlaryny hem-de pudagy döwrebaplaşdyrmak işleri ýokary depginde alnyp barylýar.
Awtomobil ulaglary ministrligi boýunça şu ýylyň bäş aýynda hyzmatlary ýerine ýetirmegiň ösüş depgini 102,4 göterime deň boldy. Bu görkeziji ýük daşamakda 100,3 göterime, ýolagçy gatnatmakda bolsa 101,3 göterime deň boldy.
Aragatnaşyk ministrligi boýunça şu ýylyň ýanwar — maý aýlarynda ýerine ýetirilen işleriň ösüş depgini 110 göterime deň boldy. Meýilnama 136 göterim berjaý edildi.
“Türkmenhowaýollary” gullugy boýunça hasabat döwründe ýerine ýetirilen hyzmatlaryň ösüş depgini 129 göterime deň boldy. Bu görkeziji ýük we ýolagçy dolanyşygynda degişlilikde, 120 göterime we 110 göterime barabar boldy.
Deňiz we derýa ulaglary döwlet gullugy boýunça ýolagçy gatnatmagyň ösüş depgini 165 göterime deň boldy.
Hormatly Prezidentimiz Gurbanguly Berdimuhamedow hasabaty diňläp, Beýik Ýüpek ýoluny dikeltmek, sebit hem-de yklym üsti ýollary ösdürmek boýunça öňe sürýän başlangyçlarymyzyň ulag pudagynyň maddy-enjamlaýyn binýadyny pugtalandyrmagy talap edýändigini belläp, awtomobil we demir ýollar ulaglarynyň işine aýratyn ünsi çekdi.
Şunuň bilen baglylykda, milli Liderimiz demir ýol ulgamynyň ösüşi bilen baglanyşykly meselelere degip geçmek bilen, täze tehnologiýalary ulanmak arkaly gurluşygyň ýokary hil derejesiniň üpjün edilmelidigini belledi. Munuň özi ýurdumyzyň demir ýol ulgamlarynyň uzak möhletleýin esasda ulanylmagyna ýardam eder.
Hormatly Prezidentimiz halkara ykdysady gatnaşyklaryň we Türkmenistanyň daşary söwda ulgamynyň ösdürilmeginiň ýük dolanyşygynyň möçberiniň artmagyna kömek edýändigini, munuň üçin iri ulag geçelgelerini döretmek hem-de olaryň hereket edýänlerini yzygiderli pugtalandyrmak wezipeleriniň wajypdygyny belläp, Türkmenbaşydaky Halkara deňiz portunyň doly kuwwatynda işledilmeginiň wajypdygyna ünsi çekdi. Şunuň bilen baglylykda, döwlet Baştutanymyz öňde durýan wezipeleri üstünlikli ýerine ýetirmek maksady bilen, wise-premýere edilmeli işleriň meýilnamasyny düzmegi we bu meseleleri yzygiderli gözegçilikde saklamagy tabşyrdy.
Ministrler Kabinetiniň Başlygynyň orunbasary, daşary işler ministri R.Meredow Türkmenistanyň daşary syýasat ugruny yzygiderli durmuşa geçirmegiň hem-de daşary ýurtlar we halkara guramalar bilen ikitaraplaýyn hem-de köptaraplaýyn esasda ýola goýulýan netijeli hyzmatdaşlygy ösdürmek boýunça döwlet Baştutanymyzyň öňde goýan wezipelerini berjaý etmegiň çäklerinde DIM-niň şu ýylyň ýanwar — maý aýlarynda ýerine ýetiren işleriniň netijeleri barada hasabat berdi.
Bellenilişi ýaly, hasabat döwründe hormatly Prezidentimiz Gurbanguly Berdimuhamedowyň birnäçe daşary ýurtlara saparlary, şeýle hem daşary döwletleriň ýolbaşçylarynyň ýurdumyza saparlary guraldy. Ýokary derejede geçirilen gepleşikleriň we duşuşyklaryň jemleri boýunça ikitaraplaýyn bähbitlere laýyk gelýän hem-de netijeli gatnaşyklaryň berkidilmegine gönükdirilen möhüm ylalaşyklar gazanyldy.
Daşary syýasat edaralary ulgamy boýunça däp bolan geňeşmeler yzygiderli häsiýete eýe boldy.
Hökümetara toparlaryň we Iş toparlaryň nobatdaky ikitaraplaýyn mejlisleri geçirildi. Olaryň işleri söwda-ykdysady gatnaşyklaryň netijeli ösdürilmegine, medeni-ynsanperwer hyzmatdaşlygyň artdyrylmagyna gönükdirilendir.
Şeýle hem hasabat döwründe dürli ýurtlaryň işewür toparlarynyň wekilleriniň gatnaşmagynda ikitaraplaýyn işewür maslahatlaryň birnäçesi geçirildi.
Hormatly Prezidentimiz Gurbanguly Berdimuhamedow hasabaty diňläp, öňde boljak halkara derejedäki çäreleriň, şol sanda maslahatlaryň, Hökümet wekiliýetleriniň saparlarynyň ýokary guramaçylyk derejesini üpjün etmek boýunça wise-premýere, DIM-niň ýolbaşçysyna birnäçe tabşyryklary berdi.
Milli Liderimiziň belleýşi ýaly, ählumumy parahatçylygyň we ösüşiň bähbidine netijeli halkara gatnaşyklaryny işjeňleşdirmegi esasy ugur edinýän Bitarap Türkmenistan bu ugurda anyk çäreleri durmuşa geçirýär. Ýurdumyzyň ýöredýän döredijilikli daşary syýasat ugry dünýä bileleşigi tarapyndan giň goldawa eýe bolýar we anyk netijeleri berýär.
Döwletara derejesinde bolşy ýaly, abraýly sebitara we halkara guramalaryň çäklerindäki gatnaşyklaryň üstünlikli ösdürilmegi munuň aýdyň subutnamasydyr.
Şunuň bilen baglylykda, döwlet Baştutanymyz wise-premýere, DIM-niň ýolbaşçysyna Daşary işler ministrliginiň we ýurdumyzyň diplomatik wekilhanalarynyň işiniň esasy ugurlary bilen baglanyşykly birnäçe anyk görkezmeleri berdi.
Mejlisiň Başlygy G.Mämmedowa hormatly Prezidentimiz Gurbanguly Berdimuhamedowa milli parlamentiň şu ýylyň bäş aýynda ýerine ýetiren işleriniň netijeleri barada habar berdi.
Deputatlar ýurdumyzyň durmuş-ykdysady ösüşiniň maksatlaryna we wezipelerine laýyklykda hem-de halkara hukugyň kadalaryny nazara almak bilen, milli kanunçylyk-hukuk binýadyny kämilleşdirmek boýunça yzygiderli işleri alyp barýarlar. Ýylyň başyndan bäri parlamentiň iki maslahaty geçirildi, olarda Türkmenistanyň kanunlarynyň bäşisi hem-de Mejlisiň kararlarynyň 34-si kabul edildi. Häzirki wagtda 9-njy iýunda Mejlisiň nobatdaky maslahatyny geçirmäge taýýarlyk görülýär.
Halkara we parlamentara gatnaşyklar ösdürilýär, kanunçykaryjylyk ulgamynda dünýä tejribesini öwrenmek boýunça işler alnyp barylýar. Şu maksat bilen, Mejlisiň deputatlary halkara çäreleriň we okuw maslahatlarynyň 30-syna gatnaşdylar. Şeýle hem daşary ýurt wekilhanalarynyň we halkara guramalaryň wekilleri bilen duşuşyklaryň 24-si geçirildi.
Hormatly Prezidentimiz Gurbanguly Berdimuhamedow habary diňläp, durmuş-ykdysady özgertmeleri ilerletmek maksadynda milli kanunçylygy kämilleşdirmek boýunça Mejlisiň işini işjeňleşdirmegiň hem-de kadalaşdyryjy hukuk namalaryny işläp taýýarlamagyň we halkara gatnaşyklarynyň kanunçylyk binýadyny pugtalandyrmagyň zerurdygyny aýtdy.
Döwlet Baştutanymyz Türkmenistanyň Halk maslahatynyň birinji mejlisine taýýarlyk görmek meselesine ünsi çekip, ony ýokary guramaçylyk derejesinde geçirmek maksady bilen, bu möhüm çäräniň guramaçylyk meseleleriniň üstünde içgin işlemegiň wajypdygyny belledi.
Mejlisiň dowamynda hormatly Prezidentimiz Gurbanguly Berdimuhamedow ýygnananlara ýüzlenip, şu ýylyň geçen 5 aýynda gazanylan netijeleri häsiýetlendirdi we möhüm wezipeleri çözmek boýunça ýerine ýetirilmeli işleri kesgitledi.
Milli Liderimiziň belleýşi ýaly, geçirilen işleriň seljerilmesi berkarar döwletimiziň şu ýylda hem ýokary depginler bilen ösmegini dowam edýändigini görkezýär. Biziň içeri we daşary syýasatymyz üýtgemän galýar.
Hormatly Prezidentimiz Gurbanguly Berdimuhamedow ýylyň başyndan bäri gazanylan üstünlikler barada aýdyp, ýurdumyzyň ykdysadyýetiniň ösüş depginini durnukly saklaýandygyny, göz öňünde tutulan ähli durmuş maksatnamalarynyň üstünlikli amala aşyrylýandygyny kanagatlanma bilen belledi. Jemi içerki önümiň ösüşi häzir hem gowy derejede, ýagny 6,2 göterimde saklanyp galýar. Ykdysadyýetimiziň ähli pudaklarynda geçen döwür bilen deňeşdireniňde ýokary ösüş gazanylýar.
Geçen döwürde senagat desgalary, ýaşaýyş jaýlary, çagalar baglary, mekdepler, dükanlar we beýleki desgalar meýilnamada göz öňünde tutulan möçberlerde ulanylmaga berildi.
Biziň energiýa serişdelerimizi dünýä bazaryna diwersifikasiýa ýoly bilen ibermek baradaky syýasatymyz hem bellän meýilnamalarymyza laýyklykda dowam edýär. TOPH gaz geçirijisiniň taslamasy, şeýle hem beýleki sebit taslamalary üstünlikli amala aşyrylýar. Bu taslamalaryň uly syýasy, ykdysady we ynsanperwer ähmiýeti bardyr diýip, döwlet Baştutanymyz belledi hem-de olaryň sebitiň ýurtlarynyň ykdysadyýetini ösdürmäge güýçli itergi berjekdigine ynam bildirdi.
Milli Liderimiziň belleýşi ýaly, “Türkmenistan — Beýik Ýüpek ýolunyň ýüregi” ýylynyň meýilnamasynyň çäklerinde birnäçe sport çärelerine badalga berildi. Şunuň bilen birlikde, birnäçe meseleler hem çözülmän gelýär. Bu meseleler Hökümetiň şu günki mejlisinde ara alnyp maslahatlaşyldy diýip, döwlet Baştutanymyz sözüni dowam etdi. Döwlet Baştutanymyz wise-premýerleriň ählisine häkimler bilen bilelikde bu meseleleriň çözülişini, ýurdumyzda geçirilýän özgertmeleri, öz gözegçilik edýän pudaklarynda desgalaryň gurluşygynyň alnyp barlyşyny hemişe berk gözegçilikde saklamagy tabşyrdy. Milli Liderimiziň nygtaýşy ýaly, ilaty ýaşaýyş jaýlary bilen üpjün etmek baradaky maksatnamany ýerine ýetirmek, mähriban halkymyzyň ýaşaýyş-durmuş derejesini mundan beýläk-de ýokarlandyrmak bilen bagly ähli meselelere aýratyn üns berilmelidir.
Döwlet Baştutanymyz şu ýyl üçin öňde duran wezipeleri çözmek meselesine geçip, Ministrler Kabinetiniň 5-nji iýulda geçiriljek giňişleýin mejlisine taýýarlyk görmek meselesine ünsi çekdi. Mejlisde halk hojalygynyň pudaklarynda şu ýylyň alty aýynda alnyp barlan işleriň netijelerine serederis. Ýurdumyzyň ykdysadyýetiniň ösüş depginini seljereris hem-de ýolbaşçylaryň alyp baran işlerine baha bereris diýip, hormatly Prezidentimiz aýtdy.
Döwlet Baştutanymyz Türkmenabat şäherinde täze welaýat köpugurly hassahanasyny we ýaşaýyş jaý toplumyny açyp, ulanmaga bermek dabarasyny ýakyn wagtda meýilleşdirilen möhüm çäreleriň hatarynda görkezdi. Şeýle hem “Amul — Hazar 2018” halkara awtorallisini geçirmäge görülýän taýýarlyk bilen tanşarys, Türkmenbaşy şäherinde şypahanany we beýleki desgalary dabaraly ýagdaýda açarys diýip, milli Liderimiz sözüni dowam etdi.
Soňra hormatly Prezidentimiz Gurbanguly Berdimuhamedow ýurdumyzda Bütindünýä welosiped gününiň bellenilip geçilmegine degişli wakalara ünsi çekip, şol gün bilen bizi örän köp wakalaryň baglanyşdyrýandygyny nygtady. Milli Liderimiz Türkmenistanyň başlangyjy boýunça Birleşen Milletler Guramasynyň Baş Assambleýasynyň 72-nji sessiýasynyň 82-nji mejlisinde bu baradaky degişli Rezolýusiýanyň kabul edilendigini belledi. Biz şol gün “Ginnesiň rekordlar kitabynyň” “Welosiped sporty boýunça iň köpçülikleýin sapak” güwänamasyny aldyk. Bu abraýly sylag ýurdumyzyň Ginnesiň rekordlar sanawynyň üstüni ýetirdi diýip, hormatly Prezidentimiz aýtdy we Türkmenistanda welosipedçileriň ilkinji jemgyýetiniň baryp 1894-nji ýylda Aşgabatda döredilendigini ýatlatdy.
Häzirki döwürde welosipediň ekologiýa ulagynyň nyşany bolup durýandygyny, ony adamzadyň 200 ýyldan hem köp wagtdan bäri ulanyp gelýändigini aýtmak gerek. Mundan başga-da, welosiped sporty dünýäde sportuň iň giň ýaýran görnüşleriniň biridir. Ol daşky gurşawa aýawly garamaga we saglygy berkitmäge ýardam berýär diýip, milli Liderimiz sözüni dowam etdi.
3-nji iýunyň Bütindünýä welosiped güni diýlip yglan edilmegi Bitarap döwletimiziň parahatçylygy, dostlugy we netijeli gatnaşyklary pugtalandyrmak, şol sanda sport babatda halkara hyzmatdaşlygy ösdürmek boýunça öňe sürýän başlangyçlarynyň gürrüňsiz ykrar edilýändiginiň tassyklanmasy bolup durýar diýip, hormatly Prezidentimiz Gurbanguly Berdimuhamedow aýtdy. Şunuň bilen baglylykda, döwlet Baştutanymyz ýokarda aýdylanlary nazara almak hem-de bu senäni ebedileşdirmek maksady bilen, Aşgabat şäherinde Bütindünýä welosiped gününe bagyşlanan ýadygärligi oturtmagy teklip etdi.
Şunuň bilen baglylykda, wise-premýerler D.Amangeldiýewe, B.Abdyýewa, P.Agamyradowa bu ýadygärligiň taslamasyny taýýarlamak we oturdyljak ýerini kesgitlemek boýunça topary döretmegi tabşyrdy. Biz geljek ýylyň 3-nji iýunynda — Bütindünýä welosiped gününde bu ýadygärligi dabaraly ýagdaýda açsak, örän gowy bolardy diýip, milli Liderimiz aýtdy.
Döwlet Baştutanymyzyň çykyşy uly üns bilen diňlenildi we şowhunly el çarpyşmalar bilen garşylandy.
Hormatly Prezidentimiz Gurbanguly Berdimuhamedow Ministrler Kabinetiniň mejlisini jemläp, oňa gatnaşanlaryň ählisine berk jan saglyk, maşgala abadançylygyny we işde uly üstünlikleri arzuw etdi.


text:
Şu gün Türkmenistanyň futbol boýunça milli çempionatynyň Ýokary ligasynda 32-nji tapgyryň duşuşyklary geçiriler. Bir günde geçiriljek 4 duşuşyk bilen tamamlanjak tapgyrda Mary DES-niň "Energetik" futbol topary dynç alar. Tapgyryň duşuşyklarynyň biri Aşgabatda, biri Daşoguzda, ikisi bolsa Balkan welaýatynyň şäherlerinde geçiriler.
Geçen tapgyrda toparlaryň ikisem ýeňildi. Röwşen Meredowyň şägirtleri bolsa çempionlyk ýaryşynda uly ýara aldylar. Şu ýylky "Balkan" — "Ahal" duşuşyklaryna seredeniňde, elbetde "Türkmennebitönümleri" Baş müdirliginiň topary garşydaşlaryna görä üstün. Ýöne Türkmenistanyň Futbol federasiýasynyň resmi saýtynda habar berlişi ýaly, bu gün "Ahala" hüjümçi Wahyt Orazsähedow bilen goragçy — kapitan Didar Hajyýew kömek edip bilenok. "Balkanda" bolsa Daýanç Orazgulyýew bilen Akmämmet Metdäýe duşuşyga gatnaşyp bilmez. Ýeňiş — toparlaryň ikisi üçin hem zerur. "Ahal" mundan beýläk hem çempionlyk ýaryşyny dowam etdirmek üçin diňe ýeňiş gazanmaly. "Balkan" bolsa, iň bolmanda, dördünji orny saklamaga synanyşmaly. Häzir "Balkanyň" 41, 5-nji orundaky "Aşgabadyň" bolsa 36 utugy bar. Paýtagtyň adybir toparynyň tapgyrda "Turan" bilen duşuşjakdygyny ýatlatsak, edil bu tapgyrda bolmasa-da, soňky tapgyrlarda "Aşgabat" "Balkan" bilen 4-nji orun üçin çynlakaý göreşe girişip biler.
Bassyr dördünji çempionlygyna ýakynlaşan "Altyn asyr" indi bu mümkinçiligi sypdyrmazlyk üçin göreşer. "Merw" — "Altyn asyr" üçin ýeňil bolmadyk garşydaşlaryň biri. Mary welaýatynyň topary häzirki çempiony geçen ýyl Aşgabatda, bu ýyl bolsa Maryda ýeňmegi başarypdy. Ýöne soňky ýyllarda käbir duşuşyklarda "Altyn asyryň" has uly hasaplar bilen ýeňiş gazanandygynam ýatdan çykarmaly däl. Türkmenistanyň at gazanan tälimçisi Ýazguly Hojageldiýew bu duşuşykda Selim Nurmyradow bilen Akmyrat Jumanazarowdan peýdalanyp bilmez, "Merwiň" düzüminde bolsa duýduryş kartlary sebäpli duşuşygy goýberýän futbolçy ýok.
Geçen tapgyrda ýaryşyň üçünji ornundaky "Şagadamdan" üstün çykan "Aşgabat" janköýerlerine umyt berdi. Ýöne bu umyt topara, edip bilse, dördünji orna çykmaga kömek eder. Munuň üçin hem "Aşgabat" ýeňişlerine yzygiderlilik bermeli. Türkmenistanyň at gazanan tälimçisi Amangylyç Koçumowyň şägirtlerine bassyr ikinji ýeňşini gazanmak üçin tapgyrda mümkinçilik ýok däl. Ýöne, ýaryş tertibiniň soňky basgançagynda barýan hem bolsa, "Turanyň" öz meýdanynda gowy oýny gurnap bilýändigini hem ýatdan çykarmaly däl. Tapgyrda dördünji orundaky "Balkanyň" güýçli garşydaş bolan "Ahal" bilen duşuşýandygyny nazarda tutup, "Aşgabadyň" şu gezek gazanyljak ýeňiş bilen dördünji orna ýakynlaşmak mümkinçiliginiň uludygyny ýene bir gezek ýatladýarys.
Geçen tapgyrda garaşylmadyk ýagdaýda ýeňlen "Şagadam" indi ep-esli gün bäri diňe türgenleşip dynç alan "Köpetdagy" kabul edýär. Ýadyňyzda bolsa, üçünji aýlawda "Köpetdag" kenarlylary ýeňipdi. Diýmek, Klimenko we onuň şägirtlerine ýene-de seresap bolmak gerek. Aslynda, "Şagadam" çempionaty üçünji orunda tamamlady" diýip hem bileris. Ýöne, her niçigem bolsa, seresap bolmak gerek. Öňde 5 tapgyr bar. 5 tapgyr "Şagadam" bilen "Balkanyň" arasyndaky 10 utuklyk tapawudy ýapmak üçin ýeterlik bolup biler.
Tapgyrda duýduryş kartlary sebäpli, duşuşyklara gatnaşyp bilmejek futbolçylar:


text:
(Pursatlar )
Iň erbet ýerem öz söýgiliň bilen gürleşip otyrkaň, ýüregim gysýa diýen-de, sen diýersiň maňa sen bolsaň gysanok diýip, Ol diýer meňki gysýar ýüregim diýip. Ine şol wagt öz-özüňden närza borsyň, içiňi gürledersiň. Bee men muň sesini eşdemde keýpim göterilýä, a bu bolsa meň bilen gürleşip otyrka ýüregim gysýa diýýär. Ýa meň sözlem, ýa-da özüm ýaramokmykam diýip öz etiňi özüň iýersiň. Ine iň gynandyrýan hem söýgiňe höwesiňi gaçyrýan ýeri.
Ikiňizem gezelençdesiň, iki bolup ýöräp barýansyň, we Başga söýgülileriň gezelenç edip ýörnine gözi düşer, we ýanyňdaky ýoldaşyň diýer saňa"Seret olara gaty bagtly gülişip aýlanýarlar" Içiňden diýersiň" Biz näme aglaşyp aýlanýasmy"diýip. Şonda birhili duýga çümersiň. Ýene-de içiňi gürledersiň" Bee bu näme beýle diýdik-ä, ýa men gerek bolan mähiri berip bilemokmykam"diýip, öz- özüňden göwniň geçer, sowamak bilen bolup ugrarsyň onsoň. Söýgi-de ýanyňdaky ýoldaşyňa oňardygyňça ýokuş degiji sözler diýmejek bolmaly, beýle söz diýmek bilen hem söýgiňizden hem-de, öz-özünden sowaşdyrýaňyz. Ýa-da başga gatnaşyklardan,söýgililerden söz açmaçak bolmaly" olar öz söýgilisine şuny diýýär muny diýýär olar bagtly" diýip öziňizden sowatmaň.
Annagurban Annagurbanow
Pursatlardan
(Pursatlar )
-
Yeser
3 weeks ago
- aý özüňde gyzyk ýokdur meň pikirimçe, o gyzam birzat mejbury saklaýandyr söýgüliň bolmaga. Oňam gyzykly zat bn meşgullanasy gelýändir, adaty zat..


text:
Kikboksing
Kikboksing başa-baş söweş sungatyna degişli sport görnüşi bolup, onda türgenler ýörite elliklerini geýip, boksdaky ýaly ýumrukmak we karatedäki ýaly açyk aýaklary bilen depmek usullaryny ulanýarlar. Ýapon karateçisi karate bilen taýboksy garyşdyryp, kikboksing sport görnüşini döretdi. Kikboksing ýaryşy ringde we tataminiň üstünde geçirilýär.
Sport görnüşi
Kikboksing guramalarynyň dünýä bileleşigi (WAKO) kikboksingiň 7 dürli görnüşini, olaryň dördüsi tatamide, üçüsi bolsa ringde geçirilýän görnüşlerini goldaýar.
Gelip çykyşy
1950-nji ýyllarda ýaponiýaly karateçi Tatsuo Ýamada ilkinji gezek karateni we taýboksy utgaşdyrdy we täze sport görnüşini döretdi. 1960-njy ýyllaryň ortasynda Osaka şäherinde ilkinji gezek resmi ýagdaýda kikboksing boýunça ýaryşlar geçirildi. Soňra sportuň şu görnüşi Ýaponiýanyň daşyna ýaýrap başlady we Demirgazyk Amerika, Ýewropa we ş.m. ýetdi.
Kikboksing boýunça guramalaryň bütindünýä assosiasiýasy (WAKO) 1976 ýylda Ýewropada esaslandyryldy. WAKO kikboksing sportynyň düzgünlerini we kadalaryny kesgitledi.
“Aşgabat 2017” oýunlarynda
23-26-njy sentýabr aralygynda 4 günüň dowamynda Taýboks we kikboksing arenasynda ýaryşyň netijesinde 15 gezek medal gowşuryş dabarasy geçiriler. Erkekleriň we zenanlaryň ýaryşlary kikboksingiň dört görnüşi boýunça geçiriler: ful-kontakt, lou-kik, kik-laýt we point-faýting.
Erkekleriň arasynda:
Ful-kontakt
-57kg, -67kg, -75kg
Lou-kik
-51kg, -64.5kg, -71kg, 81kg
Kik-laýt
-69kg, -74kg
Point-faýting
-69kg, -79kg
Zenanlaryň arasynda:
Ful-kontakt
-56kg
Lou-kik
-52kg
Kik-laýt
-60kg
Point-faýting
-55kg
Ýaryşyň geçirilişi
Kikboksingiň her bir görnüşi we agram derejesi boýunça ýaryş “utulan çykar” usuly boýunça geçiriler. Ähli ýaryşlar iki minutlyk üç tapgyrdan ybarat. Her bir tapgyrdan soň bir minut dynç alyş berilýär.
Medallaryň sanawy
Habarlar #Kikboksing
- Soňky habarlar
Türkmen kikboksçylary Oýunlaryň taryhynda yz goýdylar27 Sentýabr, 2017 (11:15)
- Soňky habarlar
Aşgabat 2017-niň surat galereýasy we gündelik hasabat: on birinji güni26 Sentýabr, 2017 (11:57)
- Soňky habarlar
«Aşgabat 2017»-niň surat galereýasy we gündelik hasabat: onunjy gün25 Sentýabr, 2017 (22:18)
- Soňky habarlar
Gündelik maglumat: 2017-nji ýylyň 25-nji sentýabry25 Sentýabr, 2017 (10:24)
- Soňky habarlar
Gündelik maglumat: 24-nji sentýabr, ýekşenbe24 Sentýabr, 2017 (14:17)
- Soňky habarlar
«Aşgabat 2017»-niň surat galereýasy we gündelik hasabat: sekizinji gün23 Sentýabr, 2017 (23:49)
- Soňky habarlar
Gündelik maglumat: 23-nji sentýabr, şenbe güni23 Sentýabr, 2017 (10:53)
- Soňky habarlar
Aşgabat 2017 oýunlarynda üstünlikli çykyş edip, Aziýanyň medalyny gazanmagy baş maksat edinen türkmen kikboksçysy14 Sentýabr, 2017 (18:26)
- Soňky habarlar
Söweş sportunyň janköýerleri üçin kikboksing çykyşlary09 Sentýabr, 2017 (16:27)
- Soňky habarlar
Sporta bolan söýgi durmuşa bolan söýgüdir08 Sentýabr, 2017 (12:15)
- Soňky habarlar
Türkmenistanyň kikboksing boýunça öňdebaryjy zenan türgeniň maksady ýeňiş gazanmak08 Sentýabr, 2017 (12:10)
- Soňky habarlar
Türkmenistan kikboksing boýunça Aziýa çempionatynda umumy toparlaýyn hasapda birinji orny eýeledi.01 Maý, 2017 (11:09)
- Soňky habarlar
Türkmenistan kikboksing çempionatynda medallaryň sany boýunça ilkinji29 Aprel, 2017 (23:17)
- Soňky habarlar
Kikboksing döwletiň sungat älemindäki iň gowy talyplarynyň gözleri bilen29 Aprel, 2017 (16:08)
- Soňky habarlar
Türkmen türgenleriniň altyn ýeňişleri dowam edýär29 Aprel, 2017 (08:12)
- Soňky habarlar
Kikboksing boýunça Aziýa çempionatynyň ikinji gününde Hindistan 15 medala we Türkmenistan 13 medala eýe boldular28 Aprel, 2017 (08:17)
- Soňky habarlar
Kikboksing boýunça ýaryşda türkmen türgenleriniň haýran galdyryjy üstünlikleri26 Aprel, 2017 (21:17)
- Soňky habarlar
Dabaraly açylyş kikboksing boýunça ýaryşlara badalga berdi26 Aprel, 2017 (19:36)
- Soňky habarlar
Aşgabat sebitiň kikboksing boýunça ussat türgenlerini garşylamaga taýýarlyk görýär25 Aprel, 2017 (14:05)
- Beýleki habarlar
2017-nji ýylyň 22-30-njy aprelinde Aşgabat Olimpiýa şäherçesinde “Inspiring Ashgabat” atly birnäçe synag çäreleri geçiriler31 Mart, 2017 (09:00)


text:
ABŞ Russiýa howpsuzlyk hyzmatdaşlygyny teklip edýär1
Russiýanyň günortasynda bolan iki sany bomba partlamasyndan soň, Soçide geçiriljek Olimpiýa oýunlarynyň öňüsyrasyndaky howpsuzlyk ýagdaýlary boýunça aladalaryň ýüze çykmagy bilen, Birleşen Ştatlaryň resmileri Russiýa Federasiýasy bilen howpsuzlyk hyzmatdaşlygyny giňeltmäge açykdyklaryny aýdýarlar.
“Birleşen Ştatlaryň hökümeti Russiýanyň hökümetine Soçi Olimpiýa Oýunlary üçin howpsuzlyk taýýarlyklary babatda özüniň doly goldawyny hödürledi. Biz atletleriň, janköýerleriň we beýleki gatnaşyjylaryň howpsuzlygy üçin has ýakyn hyzmatdaşlykda bolmak islärdik” diýip, Milli howpsuzlyk geňeşiniň metbugat wekili Keýtlin Haýden duşenbe güni aýtdy. ABŞ-nyň hökümeti Wolgogradda 31 adamyň ölümine getiren iki sany aýry-aýry bomba partlamasyny haýal etmän ýazgardy.
Howpsuzlyk meseleleri çylşyrymly ABŞ-Russiýa gatnaşyklarynyň esasy ugurlarynyň biridir. Iki ýurt köplenç söwda ýa regional meseleler boýunça kän bir işleşmese-de, olar terrorçylyga garşy göreşde ýakyn gatnaşyk saklaýarlar. ABŞ-nyň prezidenti Barak Obama bilen Russiýanyň prezidenti Wladimir Putiniň arasynyň o diýen gowy däldigi bellidir. Sentýabr aýynda Obama iki ýurduň arasyndaky gatnaşyklary giňeltmek boýunça geçirilýän çäreleriň “petige dirändigini” aýdypdy.


text:
Şu gün Aşgabatda we Türkmenbaşy şäherinde futbol boýunça Türkmenistanyň kubogyny almak ugrundaky ýaryşyň ýarym finalynyň jogap duşuşyklary geçiriler. Mälim bolşy ýaly, 28-nji oktýabrda "Köpetdag" stadionynda oýnaljak final duşuşygy üçin "Ahal" bilen "Altyn asyr" hem-de "Şagadam" bilen "Energetik" bäsleşýär.
Ilki bilen ýaryma finala çykan hiç bir toparyň hem beýleki garşydaşlaryndan asgyn däldigini bellemeli. Şeýle-de bolsa, "Altyn asyr" — "Ahal" duşuşygy iki ýarym final duşuşyklarynyň esasy ünsi özüne çekýänine öwrüldi. Mundan 3 gün ozal geçirilen birinji duşuşykda Kubogyň häzirki eýesi "Altyn asyr" goragçy Şöhrat Söýünowyň öz derwezesine geçiren pökgüsi bilen ýeňlipdi. Bu gün ýer eýesi hökmünde çykyş edýän "aragatnaşykçylara" finala çykmak üçin hökman ýeňiş zerurdyr.
Beýleki jübütleriň duşuşygynda bolsa "Şagadam" bir ýyldan soň, ýene-de finala has ýakyn topar diýip bileris. Mary şäherinde geçirilen ilkinji duşuşykda "Energetigi" 2:0 hasabynda ýeňen "kenarlylar" bu gün üstünligini elden gidirmese gerek.
Türkmenistanyň kubogy — 2017-niň ýarym finalçylarynyň bu ýaryşda şu güne çenli görkezen netijeleri:
"Ahal" futbol toparynyň Türkmenistanyň kubok ýaryşynda görkezen umumy netijesi.
Duşuşuklar: 45
Ýeňişler: 16
Deňlikler: 8
Utulyşlar: 21
Pökgüler: 58-72
"Altyn Asyr" futbol toparynyň Türkmenistanyň kubok ýaryşynda görkezen umumy netijesi.
Duşuşuklar: 34
Ýeňişler: 17
Deňlikler: 10
Utulyşlar: 7
Pökgüler: 68-27
"Şagadam" futbol toparynyň Türkmenistanyň kubok ýaryşynda görkezen umumy netijesi.
Duşuşuklar: 80
Ýeňişler: 34
Deňlikler: 15
Utulyşlar: 31
Pökgüler: 112-99
"Energetik" futbol toparynyň Türkmenistanyň kubok ýaryşynda görkezen umumy netijesi.
Duşuşuklar: 13
Ýeňişler: 6
Deňlikler: 3
Utulyşlar: 4
Pökgüler: 17-14
Eger gowy netije görkezseler, "Altyn asyr" 6-njy, "Şagadam" 4-nji, "Ahal" 3-nji, "Energetik" bolsa birinji gezek finala çykar.


text:
Aşgabadyň 67-nji çagalar bagyna gatnaýan çagalaryň ene-atalaryna 1-nji oktýabrdan başlap, tölegleriň gymmatladyljakdygyny mälim etdiler diýip, “Hronika Türkmenistan” neşiri habar berýär.
Neşir özüniň ýurt içindäki habarçylaryna salgylanyp, 20-nji sentýabrda çap eden maglumatynda ene-atalara çagalar baglarynyň aýlyk tölegleriniň 160 manat boljakdygy barada aýdylandygyny ýazdy.
Azatlyk Radiosyna we onuň ýurt içindäki habarçylaryna paýtagtyň 67-nji çagalar bagy bilen habarlaşyp, bu maglumaty tassyklatmak ýa-da inkär etdirmek häzirlikçe başartmady.
Ýöne Azatlygyň Aşgabatdaky habarçylary ilat arasynda indi üç günden bäri çagalar baglarynyň aýlyk tölegleriniň gymmatlajakdygy barada myş-myşlaryň ýaýrandygyny, ýöne bu barada çagalar baglarynyň ýolbaşçylary we terbiýeçileri tarapyndan anyk jogap berilmeýändigini aýdýarlar.
“112-nji çagalar bagyna çagasyny gatnadýan ata-enä terbiýeçi ‘Bizem edil siz ýaly şu zady bilemizok, ýöne il içinde gürrüň bar. Biz çagalar bagynyň müdirinden soranymyzda-da, eger şeýle zat kabul edilse, size aýdarys. Näme üçin il içinde çykan gürrüňlerden hakykat ýasajak bolýaňyz diýip, üstümize gygyrdy diýipdir” diýip, çagasy dürli-dürli çagalar baglaryna gatnaýan ene-atalaryň azyndan dördüsi bilen söhbetdeş bolan aşgabatly synçy Amanmyrat Bugaýew gürrüň berdi.
Ýatladyp geçsek, 2017-nji ýylyň oktýabr aýynda geçirilen Ýaşulular maslahatynyň yz ýanynda, Türkmenistanda çagalar baglarynyň tölegleri Aşgabatda 10 manatdan we welaýatlarda 8 manatdan 80 manada duýdansyz ýokarlandyryldy. Bu gymmatlama käbir ene-atalaryň arasynda nägilelikleriň döremegine sebäp bolupdy we olaryň ençemesi öz çagalaryny çagalar bagyna gatnatmagy bes edipdi.
Şol bir wagtyň özünde, aradan indi bir ýyla golaý wagtyň geçendigine garamazdan, çagalar baglarynda çagalara berilýän hyzmatyň gowulanmaýandygyny, terbiýäniň ýa-da iýmitlendirilişiň hilinde hiç hili özgerişigiň göze ilmeýändigini, Azatlyk Radiosy bilen söhbetdeş bolan ene-atalaryň onlarçasy gürrüň berdi.
Galyberse-de, ene-atalaryň ençemesi öz çagalarynyň çagalar baglarynda standart derejede berilmeli hyzmat bilen doly üpjün edilmegini isleýän bolsalar, onda özleriniň terbiýeçilere resmi bolmadyk goşmaça tölegleri, ýagny her aýda 20-40 manat möçberinde “para” bermeli bolýandyklaryny hem aýdýarlar.
“Eger ata-enesi çagalar bagynyň terbiýeçisine ýa-da enekesine para-peşgeş berýän bolsa, onda şol çaga seredilişi üýtgeşik diýip, ata-eneler zeýrenýärler. Meselem, ata-enesi para beren çagalara şol toparda öwredilmeli zatlar edil öwredilmeli derejesinde öwredilýär, ýöne garyp toparyň çagalaryna bolsa diňe çagalar bagynda seredilýär. Hatda ene-atalaryň köpüsi çagalara goşmaça pampers eltip berseler-de, olary ikinji gezek çalyşmaýandyklaryny aýdýarlar. Olar “biz sorasak, aý ikinji gezek täret edendir diýip, başdan sowma jogap berýärler” diýýärler” diýip, synçy Bugaýew gürrüň berdi.
Resmi mediada paýtagtda we welaýatlarda täzelikde gurlup ulanylmaga berilýän çagalar baglary we Türkmenistanyň “bagtyýar çagalygyň ýurdudygy” barada reportažlar çap edilýär we görkezilýär. Ýöne çagalar baglarynyň tölegleriniň ýokarlanmagy, ene-atalaryň ýüzbe-ýüz bolýan kynçylyklary hakynda hiç zat aýdylmaýar.


text: Owganystanyň milli parlamentinde deputat bolmaga dalaş edýän 25 ýaşly Perzana Bähmen saýlanan ýagdaýynda Owganystanda ilkinji zenan türkmen deputaty bolar. Ol 20-nji oktýabra bellenen saýlawlara garaşsyz kandidat hökmünde gatnaşar. Farýap welaýatynyň ýaşaýjysy Perzana Bähmeniň saýlaw programmasy sosial-ykdysady problemalary çözmek, aýal-gyzlaryň bilimli-ylymly bolmagy üçin mümkinçilikleri artdyrmak, welaýatyň suw üpjünçiligini kämilleşdirmek, neşe gaçakçylygyna garşy göreşmek we Türkmenistan bilen söwda-ykdysady gatnaşyklary ösdürmek meselelerini öz içine alýar.